title: Seitsemännen portaan enkeli

text:
Frankin isä lopulta löysi työtä turvalaitoksesta, Coventrystä, Englannista. Kuitenkin hän lähetti rahaa vain kerran kärsivälle perheelleen. Naisille oli vain muutamia työpaikkoja ja heidän äitinsä joutuikin kysymään apua kirkolta ja Saint Vincent de Paul järjestöltä. Joskus Frank ja hänen veljensä tonkivat paikkoja löytääkseen hiiltä tai turvetta polttoaineeksi, varastivat leipää jostain tai ylijäämäruokaa ravintoloista päivän päättyessä. Angelan äiti sekä hänen siskonsa, eivät halunneet auttaa heitä koska hänen miehensä ei ollut Limerickistä ja heistä hänessä oli jokin outous. Korvatakseen isänsä laiminlyöntiä perheelleen, Frank alkoi tehdä työtä viestinvälittäjänä 14-vuotiaana. Hän antoi osan tienesteistään äidilleen, jotta hän voisi ruokkia muita lapsia ja loput hän säästi paluumatkalleen Amerikkaan. Frankin koulu loppui 13-vuotiaana kuten siihen aikaan oli tapana Limerickin alueella. Vaikka hänen opettajansa O'Halloran ja kirjastonhoitaja kehottivat Frankia jatkamaan opiskelua, hän halusi alkaa työskentelemään "kuin miehet".
McCourtin lapset olivat kärsineet epäkelvollisesta vaatetuksesta sekä kengistä, kosteudesta, kylmästä Irlannin ilmastosta. Frank sairasti lavantautia ja hänet vietiin sairaalaan, missä hän sai ensimmäistä kertaa nauttia sopivasta ruoasta ja lämmöstä. Myöhemmin, hän sai töitä naapuriltaan jolla oli jalkaongelmia; hän kuljetti hiiltä naapurille. Frank oli ylpeä työstään ja halusi jatkaa huolimatta siitä että se ärsytti hänen kroonista sidekalvontulehdustaan. Perhe häädettiin viimein kun he alkoivat käyttää vuokra-asuntonsa seiniä polttopuina. Heidät pakotettiin muuttamaan Angelan serkun luo, joka kohteli heitä huonosti, sekä pakotti Angelan seksuaaliseen kanssakäymiseen. Kun Frank ja Angela menivät kysymään kristityiltä veljiltä Frankin jatkokoulutus mahdollisuuksista, he kohtasivat vain oven joka lyötiin heidän naamalleen. Muutama päivä Frankin 14-vuotis-syntymäpäivän jälkeen, Frank aloitti työt telegrammilähettinä postitoimistolla. Frankin nokkela järjenjuoksu kertoessaan tapauksesta, kielii siitä että hänellä olisi kykyjä paljon parempaan työhön, mutta olosuhteet estivät häntä etenemästä. Näihin aikoihin, Frankilla on seksuaalinen suhde Theresa Carmody-nimisen naisen kanssa, joka sairastuu tuberkuloosiin ja myöhemmin kuolee. Frank tuntee syyllisyyttä koska ajattelee lähettäneensä tämän helvettiin esiaviollisen seksin johdosta.


title: Seitsemännen portaan enkeli

text: Frank rohkaistuu ottamaan postimiehen testin postitoimistossa, mutta kuitenkin päättää toisin ja alkaa toimittaa sanomalehtiä ja mainoksia Eason-nimiselle toimistolle. Kerätäkseen rahaa matkalleen Amerikkaan, hän myös kirjoittaa uhkauskirjeitä paikallisen koronkiskurin piikkiin. Kun tämä kuolee, Frank ottaa rahat hänen kassistaan ja heittää velkakirjansa jokeen. Yhteistoiminnan ansiosta, joka koostui säästämisestä, pihistelystä ja varastamisesta, Frank lopulta saa kokoon rahat matkustaakseen Amerikkaan. Tarina loppuu siihen kun 19-vuotias Frank saapuu Poughkeepsieen, New Yorkkiin, valmiina aloittamaan uuden elämän synnyinmaassaan.


title: Deen

text: Deen voi tarkoittaa esimerkiksi:


title: Richard D. Zanuck

text:
Richard D. Zanuck (s. 13. joulukuuta 1934 - 13. heinäkuuta 2012, Beverly Hills) oli yhdysvaltalainen elokuvatuottaja. Hänen isänsä oli 20th Century Fox-yhtiön johtaja Darryl F. Zanuck.
Richard D. Zanuck nimettiin yhtiön johtoon vain 27-vuotiaana ja hän johti sitä kahdeksan vuoden ajan. Tuona aikana yhtiön elokuvat olivat peräti 159 kertaa Oscar-ehdokkaina.
Isä ja poika olivat yhtä aikaa yhtiön johdossa, mikä johti molempien erottamiseen. Richard D. Zanuck lähti kilpailevaan yhtiöön Warner Bros.:iin ja tuotti siellä menestyselokuvia kuten Tappajahai. Vuonna 1988 Zanuck perusti oman yrityksen. Sen ensimmäinen elokuva, "Palveluksessanne, Miss Daisy", oli seitsemän Oscarin ehdokkaana ja voitti niistä neljä.


title: Richard D. Zanuck

text: Zanuckin tuottamia elokuvia ovat olleet (valikoima)


title: Antoinette Uys

text: Antoinette Uys (s. 2. maaliskuuta 1976 Durban) on eteläafrikkalainen entinen sulkapalloilija.


title: Antoinette Uys

text: Uys osallistui MM-kilpailuissa 2001 nelinpeliin, jossa hän pääsi toiselle kierrokselle Lina Fourien kanssa ja nelinpeliin, jossa Uys ja Chris Bednam hävisivät jo ensimmäisen ottelunsa. Uys voitti vuonna Afrikan-mestaruuskilpailuissa 2002 kultaa sekanelinpelissä Bednamin kanssa ja pari pelasi yhdessä myös Ateenan olympialaisissa 2004, joissa he putosivat ensimmäisellä kierroksella.


title: José Antonio Crespo

text: José Antonio Crespo Ortiz (s. 24. kesäkuuta 1977 Madrid) on espanjalainen sulkapalloilija. Hän edustaa seuratasolla Club Badminton Benalmádenaa.


title: José Antonio Crespo

text: Crespo osallistui olympialaisiin ensimmäistä kertaa Ateenassa 2004, jolloin hän osallistui nelinpeliin Sergio Llopisin kanssa, mutta putosi jo ensimmäisellä kierroksella. Hän oli mukana kaksinpelissä MM-kilpailuissa 2007, joissa hän hävisi ensimmäisen ottelunsa indonesialaiselle Taufik Hidayatille.


title: Mörön

text: Mörön (, ᠮᠦᠷᠡᠨ, "joki") on Hövsgölin provinssin hallinnollinen keskus Mongoliassa. Se syrjäytti edellisen provinssipääkaupungin Khatgalin vuonna 1933.


title: Mörön

text: Kaupungin asutus sai lähtönsä Möröngiin Khureen luostarista, joka perustettiin alueelle 1800-luvun alussa. Luostari sijaitsi Delgermörön-joen varrella, mutta tuhoutui vuonna 1937 kommunistien vainojen myötä. Sittemmin 1990-luvulla kaupunkiin perustettiin uusi luostari Danzadarjaa Khiid.


title: Mörön

text: Mörönissä on lentokenttä, josta lähtee lentoja lähinnä pääkaupunki Ulan Batoriin.


title: Derby Sketching Club

text: Derby Sketching Club on Keski-Englannin Derbyssä toimiva taideseura.


title: Derby Sketching Club

text: Seuran perustivat vuonna 1887 innokkaat ja lahjakkaat nuoret taiteilijat, jotka halusivat harjoittaa kuvataidetta yhdessä. Vuosimaksuksi sovittiin kaksi ja puoli shillinkiä. Seura järjesti ensimmäisen näyttelynsä vuonna 1889. Näyttelyn yhteydessä pidettiin myös konsertti, ja sinne kutsuttiin paikkakunnan merkkihenkilöt.


title: Derby Sketching Club

text: Seuraan on vuosien varrella kuulunut kuuluisia taiteilijoita kuten Ernest Townsend ja Harold Gresley. Sen toiminta oli aktiivista maailmansotien aikana ja niiden välissä. 1940-luvulla paikallinen taiteidenkeräilijä Alfred E. Goodey hankki laajan kokoelman Derby-aiheista taidetta. Monet teoksista olivat seuran jäsenten tuotantoa. Goodey lahjoitti kokoelmansa Derbyn kaupunginmuseolle.


title: Derby Sketching Club

text: Seura on toiminut useissa eri huoneistossa ympäri Derbyn kaupunkia. Se oli pitkään pelkästään miesten yhdistys, se on hyväksynyt naisia jäsenikseen vasta vuodesta 1966 alkaen. Vuonna 1999 seurassa oli kaikkiaan noin sata jäsentä.


title: Derby Sketching Club

text: Nykyisin seura järjestää viikoittain tilaisuksia, joissa voi maalata tai piirtää elävää mallia. Lisäksi seuralla on muotokuvaryhmä. Varsinaisissa klubikokoontumisissa perjantaisin on vuorotellen asetelmia, mallipiirustusta tai työnäytöksiä.


title: Casino Royale (televisiojakso)

text: Casino Royale on tunnetuin Climax! televisiosarjan jaksoista ja jakso oli samalla ensimmäinen filmatisointi James Bondista. Jakso tehtiin Ian Flemingin kirjan Casino Royale pohjalta. Jakso oli mustavalkoinen.


title: William Martin

text: William Martin (1767–1810) oli englantilainen luonnontutkija ja paleontologi, joka ehdotti, että fossiileita kannattaisi käyttää luonnontieteellisen tutkimuksen kohteina ja todistusaineistona. Hän oli ensimmäinen, joka julkaisi fossiileista värikuvia ja englanninkielisiä tutkimustuloksia.


title: William Martin

text:
Martin syntyi Mansfieldissä vuonna 1767. Hänen isänsä työskenteli sukkatehtaalla, mutta hän jätti työnsä ja lähti Irlantiin näyttelijäksi. Isä oli myös keksijä ja muotokuvamaalari. Hän kuoli Lontoossa vuonna 1797. Myös Martinin äiti, joka oli hylännyt perheensä, oli näyttelijätär.
William Martin esiintyi näyttämöllä jo lapsena, ensin viisivuotiaana tanssijana ja myöhemmin lukemalla ääneen. Hän pääsi James Boltonin oppipojaksi Halifaxiin. Vuosina 1782-1785 hän oli Derbyshiressä ja tutustui White Watsoniin, jonka kanssa alkoi tutkia fossiileita. Derbyshireläinen geologian uranuurtaja John Whitehurst oli molempien tuttava ja opettaja. Whitehurst oli julkaissut teoksensa "An Inquiry into the Original State and Formation of the Earth" vuonna 1778. Siinä oli tärkeä liite "General Observations on the Strata in Derbyshire" (Derbyshiren maaperän kerrostumista). Royal Societyn jäsen Abraham Mills oli kuitenkin se, joka sai Martinin lopullisesti siirtymään eläintieteen harrastajasta paleontologiaan joskus ennen vuotta 1789. Vuonna 1793 Martin julkaisi teoksensa "Figures and Descriptions of Petrifications collected in Derbyshire" (Kuvia ja kuvauksia Derbyshrestä kerätyistä kivettymistä). Martinin työ luonnontieteiden parissa johti lopulta siihen että hän pääsi Linnean Societyn jäseneksi, ja hän piti yhdistyksen kokokusissa esitelmiä.


title: William Martin

text: Martin ja Watson kirjoittivat myös yhdessä tutkielmia. Yhteistyössä oli kuitenkin kitkaa, sillä Watson koki että liikaa kunniaa meni Martinin nimiin. Martin julkaisikin myöhemmin Watsonin tuloksia omissa nimissään mainitsematta Watsonin panosta lainkaan.


title: William Martin

text: Martinilla oli kuusi lasta ja vaimo, jota hän kuvaili epäonniseksi mutta mielenkiintoiseksi. Vaimo oli ollut alkujaan näyttelijä samoin kuin Martinin vanhemmat. Yksi heidän pojistaan sai nimekseen William Charles Linnaeus Martin Carl Linnen mukaan. Hänestä tuli aikuisena Zoological Society of Londonin virkailija, joka julkaisi useita kirjoja luonnontieteistä, kuten eri kotieläinlajeista ja kolibreista.


title: William Martin

text: Martin sai töitä kirjoituksen opettajana ensin Burton-on-Trentissä, sitten Buxtonissa ja lopulta Macclesfiedlistä, mihin hän muutti loppuiäkseen. Hän osallistui myös teatteritoimintaan ja omisti neljänneksen Buxtonin teatterista.


title: William Martin

text: Martin julkaisi vuonna 1809 kuvitetun kirjan "Petrifacta Derbiensia", johon hän oli piirtänyt Derbyshiren kivihiilikautisesta kalkkikivestä löytyneitä fossiileita. Kirjassa on eläimiä, joiden Martin arvioi muistuttavan oikaistuja helmiveneitä. Hän oli nähnyt White Watsonin sedän louhoksilla Ashfordin musta marmorin joukossa samanlaisia jäänteitä, joita paikalliset kutsuivat krokotiilien hänniksi.


title: William Martin

text: Hänen toinen kirjansa "Outlines of an Attempt to establish a Knowledge of Extraneous Fossils on Scientific Principles" ilmestyi vuonna 1809. Hän tapasi John Fareyn ja neuvottelin tämän kanssa mahdollisesta yhteisestä hankkeesta, jossa laadittaisiin Derbyshiren geologinen kartta. Suunnitelmat jäivät kesken Martinin heikon terveydentilan takia. Hän kuoli toukokuun lopussa 1810. Hänet on haudattu Macclesfieldin Christ Churchiin. Kirkossa järjestettiin keräys Martinin lesken ja orpojen hyväksi.


title: William Martin

text:
Martinin työtä lonkerojalkaisten luokittelijana kunnioitettiin myöhemmin niin, että suku "martinia" nimettiin hänen mukaansa vuonna 1844.
Derbyn kaupunginmuseossa on osasto, joka esittelee Martinin elämäntyötä.


title: Rambanin synagoga

text: Rambanin synagoga () on synagoga Jerusalemin vanhassa kaupungissa. Sen perusti rabbi Nahmanides, josta käytetään yleisesti nimeä "Ramban". Rakennus tuhottiin Israelin itsenäisyyssodassa ja avattiin uudelleen kuuden päivän sodan jälkeen.


title: Lemmikkieläinten ABC

text: Lemmikkieläinten ABC () on televisiosarja, joka kertoo ihmisten kiintymyksestä lemmikkieläimiinsä. Sarjaa juontavat Alex Boylan, Megan Blake ja Chrishaunda Lee. Yhdysvalloissa sarjaa on esittänyt PBS ja Suomessa Nelonen. Sarjaa tehtiin kolme tuotantokautta vuodesta 2006 vuoteen 2009.


title: Karbakoliini

text: Karbakoliini (markkinointinimiä Doryl, Isopto Carbachol) on parasympatomimeetti, joka stimuloi voimakkaasti sekä nikotiini- että muskariinireseptoreita. Karbakoliini on rakenteeltaan koliinin esteri, kuten asetyylikoliinikin. Koliiniesteraasi ei hajota karbakoliinia.


title: Karbakoliini

text: Karbakoliinia käytetään suolisto- ja virtsarakkolaman poistoon lantio- ja vatsaonteloleikkausten jälkeen, sekä silmätippoina glaukooman hoidossa. Karbakoliinin käytön esteitä ovat astma, hypertyreoosi, mahahaava ja sydämen vajaatoiminta. Jos suoliston tai virtsanerityselimistön alueella on orgaaninen este, karbakoliinia ei tule käyttää.


title: Betanekoliini

text: Betanekoliini on parasympatomimeetti, joka stimuloi voimakkaasti muskariinireseptoreita. Betanekoliini on rakenteeltaan koliinin esteri, kuten asetyylikoliinikin. Koliiniesteraasi ei hajota betanekoliinia.


title: Betanekoliini

text: Betanekoliinia käytetään suolisto- ja virtsarakkolaman poistoon lantio- ja vatsaonteloleikkausten jälkeen, sekä silmätippoina glaukooman hoidossa. Betanekoliinin käytön esteitä ovat astma, hypertyreoosi, mahahaava ja sydämen vajaatoiminta. Jos suoliston tai virtsanerityselimistön alueella on orgaaninen este, betanekoliinia ei tule käyttää.


title: Dream5

text: Dream5 (ドリーム５) on vuonna 2009 perustettu laulu -ja tanssiryhmä, joka toimii Avex Group:in alaisena. Ryhmän päälaulajat ovat Kotori ja Mikoto. Nimi: Shigemoto Kotori (jap. 重本ことり)


title: Dream5

text: Lempinimi: Kotori (ことり), Shiisan (しーさん), Shiizaburou (しーざぶろう) Buuko (ブー子), Kocchan (こっちゃん), Koppi (こっぴい), Shige (しげ)


title: Dream5

text: s. 5. lokakuuta 1996


title: Dream5

text: Kotikaupunki: Tokushima


title: Dream5

text: Pituus: 147.5 cm


title: Dream5

text: Verityyppi: ?


title: Dream5

text: Blogi: http://ameblo.jp/shigemoto-kotori/ (jpn)


title: Dream5

text: Nimi: Hibi Mikoto (jap. 日比美思)


title: Dream5

text: Lempinimi: Mikocchan (みこっちゃん,) Mii-chan (みーちゃん)


title: Dream5

text: s. 20. syyskuuta 1998


title: Dream5

text: Kotikaupunki: Kanagawa


title: Dream5

text: Pituus: 162 cm


title: Dream5

text: Verityyppi: B


title: Dream5

text: Nimi: Ohara Yuuno (jap. 大原優乃)


title: Dream5

text: Lempinimi: Yuuno (ゆーの), Yuutan (ゆうたん)


title: Dream5

text: s. 8. lokakuuta 1999


title: Dream5

text: Kotikaupunki: Kagoshima


title: Dream5

text: Pituus: 150 cm


title: Dream5

text: Verityyppi: A


title: Dream5

text: Nimi: Takano Akira (jap. 高野洸)


title: Dream5

text: Lempinimi: Akira


title: Dream5

text: s. 22. heinäkuuta 1997


title: Dream5

text: Kotikaupunki: Fukuoka


title: Dream5

text: Pituus: 165 cm


title: Dream5

text: Nimi: Tamakawa Momona (jap. 玉川桃奈)


title: Dream5

text: Lempinimi: Momo (もも) Momona (ももな) Momoko (ももこ) Tamachan (たまちゃん)


title: Dream5

text: s. 24. maaliskuuta 1997


title: Dream5

text: Kotikaupunki: Miyagi


title: Dream5

text: Pituus: 153 cm


title: Dream5

text: Verityyppi: O


title: Dinuka Karunaratne

text: Edirimuni Dinuka Perera Karunararhna on srilankalainen sulkapalloilija.


title: Dinuka Karunaratne

text: Karunaratne osallistui Aasian-mestaruuskilpailuissa 2008 kaksinpeliin, jossa hän voitti ensimmäisessä ottelussaan filippiiniläisen Kennevic Asuncionin, mutta hävisi toisella kierroksella Etelä-Korean Lee Hyun-Ilille. Hän pelasi vuoden 2010 kisoissa sekanelinpelissä Chandrika de Silvan kanssa ja pääsi toiselle kierrokselle, jonka lisäksi Karunaratne eteni toiselle kierrokselle saakka myös kaksin- ja nelinpelissä.


title: Dinuka Karunaratne

text: Karunaratnen paras sijoitus BWF:n ranking-listalla on nelinpelin 90. sija Niluka Karunaratnen parina vuodelta 2010.


title: Merilettotähtimö

text: Merilettotähtimö ("Stellaria crassifolia" var. "minor", syn. "S. crassifolia" var. "brevifolia") on lettotähtimön ("S. crassifolia") merenrannoilla kasvava muunnos. Suomessa se on uhanalaisuusluokitukseltaan erittäin uhanalainen, ja kuuluukin maassa erityisesti suojeltaviin lajeihin.


title: Merilettotähtimö

text: Merilettotähtimö on monivuotinen, kalju ja rentokasvuinen laji. Se kasvaa 10–25 cm korkeaksi. Vastakkain olevat, ruodittomat, vihreät lehdet ovat 6–25 mm pitkiä, kapeanpuikeita ja paksuhkoja. Toisinaan lajilla esiintyy itusilmuja. Kukinto on vähäkukkainen, kaksihaarainen viuhko, tai kukat ovat yksittäin. Kukkien tukilehdet ovat vihreitä ja kaljulaitaisia. Kukan verhiö ja teriö ovat viisilehtisiä, teriö on vain hieman verhiötä pitempi. Verholehdet ovat 2,5–3,5 mm pitkiä ja suippoja. Valkoiset terälehdet ovat syvään kaksijakoisia, liuskat ovat tasasoukkia. Heteiden ponnet ovat 0,3–0,5 mm pitkiä, emiö on kolmilehtinen. Suomessa merilettotähtimö kukkii kesä-elokuussa. Hedelmä on kuusiliuskaisesti aukeava kota, joka on kypsänä jopa kaksi kertaa verhiön pituinen. Siemenet ovat noin 8 mm pitkiä. Laji tuottaa runsaasti siemeniä ja muodostaa todennäköisesti pitkäikäisiä siemenpankkeja maaperään.


title: Merilettotähtimö

text: Ulkonäöltään merilettotähtimö eroaa lettotähtimön yleisemmästä ja laajalle levinneestä nimimuunnoksesta pohjanlettotähtimöstä ("S. crassifolia" var. "crassifolia") lehtiensä ja kasvutapansa puolesta. Merilettotähtimön lehdet ovat kapeammat ja se on kasvutavaltaan rennompi ja mätästävämpi. Se on myös pohjanlettotähtimöä pienempikukkaisempi.


title: Merilettotähtimö

text: Merilettotähtimön maailmanlaajuinen levinneisyysalue on varsin epäselvä. Päälaji lettotähtimö on levinnyt laajalle alueelle sirkumpolaarisesti Itä- ja Pohjois-Euroopasta Pohjois-Aasian läpi Pohjois-Amerikaan, mutta merilettotähtimön esiintyminen tällä alueella tunnetaan huonosti. Lajia esiintyy ainakin Fennoskandiassa, jossa sitä kasvaa pitkin Jäämeren ja Atlantin rannikkoa aina Itämeren puolelle saakka muun muassa Saksaan ja Ruotsiin. Itämerellä lajin pohjoisimmat kasvupaikat ovat Suomessa, jossa sitä on tavattu Hankoniemessä sekä Korppoon ulkosaaristossa Utössä ja Jurmossa. Utöstä laji on nykyisin hävinnyt, ja myös Jurmossa se on hyvin harvinainen.


title: Merilettotähtimö

text: Merilettotähtimön kasvupaikat Suomessa ovat typpipitoisia, maatuvia merenrantojen rakkolevävalleja. Kasvupaikoilla on usein tihkuvaa lähdevettä. Lajia uhkaa Itämerellä rehevöitymisestä seuraava levien määrän kasvu, sillä sini- ja viherlevämassat saattavat rantaan ajautuessaan haudata kasvustot alleen. Lajia uhkaavat myös rantarakentaminen ja rantojen umpeenkasvu rantalaidunnuksen loputtua.


title: Christine Magnusson

text: Christine Kajumba Magnusson (s. 21. marraskuuta 1964 Uganda) on ruotsalainen entinen sulkapalloilija. Hän edusti seuratasolla Täby BM:ää.


title: Christine Magnusson

text: Magnusson voitti nelinpelissä Maria Bengtssonin kanssa pronssia Jakartassa 1989 ja hopeaa Kööpenhaminassa 1991. Hän osallistui olympialaisiin ensimmäistä kertaa Barcelonan kisoissa 1992, jolloin sulkapallo oli olympiaohjelmassa ensimmäisen kerran virallisena lajina. Magnusson putosi tuolloin kaksinpelissä toisella kierroksella ja hävisi toisen ottelunsa myös Atlantan olympialaisissa 1996, joissa Magnussonin voittanut Mia Audina sai turnauksesta hopeaa.


title: Kalvaskallioinen

text: Kalvaskallioinen ("Erigeron acris" ssp. "decoloratus") on yksi monista karvaskallioisen ("Erigeron acris") alalajeista. Kalvaskallioisen erottavia tuntomerkkejä ovat varren ja lehtien harvakarvaisuus, varren, kehtosuomujen ja laitakukkien kielen väri ja kukkamykeröiden määrä. Ulkonäöltään se muistuttaa eniten idänkallioista ("E. acris" ssp. "brachycephalus").


title: Kalvaskallioinen

text: Kalvaskallioinen kasvaa Suomessa harvinaisena Koillismaalla, kallioilla ja kedoilla. Uhanalaisuudeltaan se on vaarantunut.


title: Jousiammunta olympialaisissa

text: Jousiammunta on ollut olympialaisten ohjelmassa vuodesta 1972 lähtien. Tätä ennen laji oli kuulunut olympiaohjelmaan vuosina 1900, 1904, 1908 ja 1920. Vuoden 1920 jälkeen laji poistettiin olympiaohjelmasta yhteneväisten kansainvälisten sääntöjen puuttumisen takia, eikä laji ollut olympiaohjelmassa vuosien 1924-1968 olympialaisissa. Kansainvälinen jousiammuntaliitto perustettiin vuonna 1931 ja sen tavoitteena oli tuoda laji takaisin olympialaisiin. Tavoite toteutui vasta vuonna 1972. Olympialaisten jousiammuntaa hallinnoi lajin kattojärjestö, kansainvälinen jousiammuntaliitto. Nykymuotoisen jousiammunnan menestynein maa olympialaisissa on Etelä-Korea.


title: Jousiammunta olympialaisissa

text: Vuosina 1900–1920 jousiammunnan kilpailuvalikoima oli varsin runsas ja kilpailutapahtumat vaihtelivat joka vuosi. Vuodesta 1972 lähtien lajissa on kilpailtu vain yhdessä henkilökohtaisessa kilpailussa ja joukkuekilpailussa. Tapahtumat on sekä miehille että naisille.


title: Pimeä käytävä (elokuva)

text: Pimeä käytävä ("Dark Passage", 1947) on Delmer Davesin ohjaama film noir -elokuva, jonka pääosissa näyttelevät Humphrey Bogart ja Lauren Bacall. Elokuva perustuu David Goodisin samannimiseen romaaniin. Se oli kolmas neljästä elokuvasta, jotka pariskunta oikeassa elämässä olleet Bogart ja Bacall tekivät yhdessä.


title: Pimeä käytävä (elokuva)

text: Elokuva on huomionarvoinen siitä, että sen ensimmäinen kolmannes on kuvattu täysin Bogartin roolihahmon Vincent Parryn näkökulmasta. Parry itse näkyy vain lehtikuvassa, joka liittyy hänen vankilapaostaan kertovaan artikkeliin. Hän päätyy lopulta alamaailman kirurgin luo, joka tekee hänelle kasvoleikkauksen. Leikkauksesta eteenpäin hän esiintyy ensin kasvot sidottuina, kunnes siteistä paljastuvat Bogartin kasvot.


title: Pimeä käytävä (elokuva)

text: Tarina seuraa Parryn yrityksiä pakoilla lain kouraa ja puhdistaa nimensä murhasyytteistä.


title: Run to the Future

text: Run to the Future on Dream5:n ensimmäinen minialbumi, joka julkaistiin 20. maaliskuuta 2010. Minialbumi saavutti sijan 66 Orikonin viikoittaisessa musiikkilistassa ja pysyi siellä neljä viikkoa.


title: Pimeä käytävä

text: Pimeä käytävä () on vuonna 1946 julkaistu David Goodisin kirjoittama rikosromaani. Se on ilmestynyt suomeksi vuonna 1990 Love Kirjojen kustantamana ja Antero Helasvuon kääntämänä.


title: Pimeä käytävä

text: Delmer Daves ohjasi Goodisin kirjan pohjalta vuonna 1947 samannimisen film noir -elokuvan.


title: Jousiammunta kesäolympialaisissa 1904

text: Vuoden 1904 kesäolympialaisten jousiammunta järjestettiin 19. syyskuuta – 21. syyskuuta 1904 Francis Fieldillä, Saint Louisissa, Yhdysvalloissa. Tämä oli toinen kerta kun laji oli mukana olympialaisten ohjelmassa. Mukana oli 29 osanottajaa ainoastaan Yhdysvalloista. Tapahtumia oli kuusi.


title: DAYS

text: DAYS on Dream5:n toinen minialbumi, joka julkaistiin 4. toukokuuta 2011. Ensimmäiset 100 ostajaa saivat mukana valokuva-albumin ja Special Dori 5 Wappen -merkin.


title: Jousiammunta kesäolympialaisissa 1908

text: Vuoden 1908 kesäolympialaisten jousiammunta järjestettiin 17. – 18. heinäkuuta 1908 Lontoossa, Yhdistyneessä kuningaskunnassa. Tämä oli kolmas kerta kun laji oli mukana olympialaisten ohjelmassa. Mukana oli 57 osanottajaa kolmesta eri maasta, joista miehiä oli 32 ja naisia 25. Tapahtumia oli kolme.


title: Philip Ahn

text: Philip Ahn (29. maaliskuuta 1905 Highland Park, Kalifornia – 28. helmikuuta 1978 Los Angeles, Kalifornia) oli yhdysvaltainkorealainen näyttelijä, joka on saanut tähden Hollywood Walk of Famelle. Hänen uransa kesti yli 40 vuotta, ja sen aikana hän näytteli yli 270 roolissa.


title: Philip Ahn

text: Ahn syntyi vuonna 1905, ja hänen vanhempansa olivat Chang-ho ja Helen Lee Ahn. Hän kävi koulunsa Los Angelesin alueella, ja high school -aikanaan kiinnostui näyttelemisestä. Ahn kävi tutustumassa "Bagdadin varkaan" kuvauksiin ja tutustui Douglas Fairbanksiin, jonka mielestä Ahnille olisi paikka hänen elokuvissaan. Ahnin äiti ei ollut innostunut asiasta, sillä Koreassa näytteleminen ei kuulunut yläluokalle. Polytechnic High Schoolissa hän otti kuitenkin draamaluentoja ja esiintyi monissa koulunäytelmissä. Ahn esitti usein itämaista hahmoa.


title: Philip Ahn

text: High schoolin jälkeen Ahn työskenteli riisipelloilla Colusassa. Pelto oli Hung Sa Danin, eli nuorten korealaisten akatemian omistama. Akatemian tarkoituksena oli kouluttaa nuorista itsenäisen Korean johtajia. Perhe eli 1920-luvulla vaikeita aikoja, sillä perheen isä oli jatkuvasti Koreassa taistelemassa itsenäistymisen puolesta. Philip Ahnin piti auttaa äitiään pitämään huolta veljistä ja siskoistaan.


title: Philip Ahn

text: Ahn aloitti yliopisto-opinnot vuonna 1934 Etelä-Kalifornian yliopistossa. Hän halusi näyttelijäksi, mutta otti pääaineekseen ulkomaankaupan, sillä elokuvaura vaikutti hyvin epävarmalta. Hän suunnitteli aloittavansa yrityksen, joka harrastaisi tuontia ja vientiä Yhdysvaltain ja Aasian välillä. Pääaineensa rinnalla Ahn pyrki ottamaan mahdollisimman paljon elokuva-alan opintoja. Hänen ensimmäinen elokuvansa oli Lewis Milestonen ohjaama "Anything Goes" vuodelta 1936. Samana vuonna hän esiintyi vielä elokuvassa "Klondike Annie". Milestone halusi Ahnin heidän yhteistyön jälkeen myös elokuvaan "Idässä palaa". Ahnin ensimmäisiin elokuviin lukeutuvat myös "Hyvä maa" ja "Charlie Chan Honolulussa". Hänellä oli pääosaroolit Anna May Wongin rinnalla elokuvissa "Daughter of Shanghai" ja "King of Chinatown". Vuonna 1937 Hollywoodin lehdissä huhuiltiin Ahnin ja Wongin menevän naimisiin. Pari ei kuitenkaan koskaan avioitunut.


title: Philip Ahn

text: Ahn liittyi helmikuussa 1945 Yhdysvaltain maavoimiin. Hän hakeutui upseerikouluun, mutta vapautettiin sieltä nilkkaongelmien takia. Myöhemmin hänelle tarjottiin paikkaa Office of Strategic Servicesin palveluksessa. Ahn esiintyi sodan aikana useissa propagandaelokuvissa. Hän esitti kymmenissä elokuvissa julmaa japanilaista, joka kidutti yhdysvaltalaissotilaita. Ahn on myöhemmin sanonut, että esiintyminen propagandaelokuvissa oli hänelle tapa osallistuia Korean itsenäisyysliikkeeseen, jossa hänen isänsä oli ollut aktiivinen. Ahnin isä oli kuollut japanilaisten käsissä vuonna 1938.


title: Philip Ahn

text: Sodan jälkeen Ahn näytteli muun muassa elokuvissa "Päivie kimallus", "Maailman ympäri 80 päivässä", "Moderni Millie" ja "Hula-hula paratiisi". Ahn oli auttamassa 1950-luvun lopulla siskoansa Soorahia perustamaan ravintolan Panorama Cityyn. Se oli yksi alueen ensimmäisiä kiinalaisia ravintoiloita ja oli toiminnassa kolme vuosikymmentä. Ahnin viimeinen suosittu rooli oli 1970-luvun alussa televisiosarjassa "Kung Fu, jossa hän esitti shaolintemppelin johtajaa, mestari Kania.


title: Philip Ahn

text: Ahn kuoli helmikuussa 1978 keuhkokuumeeseen, joka oli kehittynyt, kun häneltä oli otettu biopsia keuhkosyövän takia. Hän sai tähden Hollywood Walk of Famelle 1984.


title: Loftus Road

text: Loftus Road on jalkapallostadion Shepherd's Bushin kaupunginosassa Lontoossa. Se toimii Englannin Valioliigassa pelaavan Queens Park Rangersin kotistadionina. Stadionille mahtuu 18 360 katsojaa.


title: Jousiammunta kesäolympialaisissa 1920

text: Vuoden 1920 kesäolympialaisten jousiammunta järjestettiin 3. – 5. elokuuta 1920 Antwerpenissä, Belgiassa. Tämä oli neljäs kerta kun laji oli mukana olympialaisten ohjelmassa. Mukana oli 30 osanottajaa kolmesta eri maasta. Tapahtumia oli kymmenen, joista kaikki olivat ainoastaan miehille.


title: Rauman Pallo

text: Rauman Pallo (RPallo) oli raumalainen palloiluseura, jolla oli toimintaa ainakin jalkapallossa, jääkiekossa ja jääpallossa. Seura rekisteröitiin vuonna 1949, ja se lopetti toimintansa 1990-luvun alussa yhdistyttyään Pallo-Iirojen kanssa.


title: Rauman Pallo

text: Rauman Pallo pelasi jalkapalloa toiseksi korkeimmalla sarjatasolla Suomensarjassa vuosina 1952–1955, 1959–1964 ja 1969–1972. Parhaimmillaan se sijoittui sarjan länsilohkon kolmanneksi vuosina 1959 ja 1961. Palloliiton 1970-luvun alussa tekemän sarjauudistuksen jälkeen seura oli mukana liiton sarjoista I divisioonassa vuosina 1973 ja 1980 sekä II divisioonassa vuosina 1974–1979, 1981–1982 ja 1988–1991. Tunnettuja seuran jalkapallojoukkueen pelaajia ovat muun muassa Pentti Helin (1954–1964), Antti Niemi (1990), Mika Nurmela (1990) ja Simo Syrjävaara (1960–1962), jotka pelasivat myös Suomen maajoukkueissa edustaessaan seuraa, ja valmentajia Juha Malinen (1990) ja Hannu Touru (1989).


title: Rauman Pallo

text: Jääkiekossa Rauman Pallo voitti maakuntasarjan mestaruuden vuosina 1956 ja 1962. Jääpallossa seura oli Työväen urheiluliiton mestaruussarjassa ainakin vuonna 1955.


title: Richard Marx

text: Richard Noel Marx (s. 16. syyskuuta 1963 Chicago) on yhdysvaltalainen aikuisrock-laulaja-lauluntekijä, muusikko ja tuottaja. Hänen tunnetuimpia kappaleitaan ovat ”Endless Summer Nights”, ”Right Here Waiting”, ”Now and Forever” ja ”Hazard”.


title: Velorex

text: Velorex oli tšekkoslovakialainen, Solnicessa sijainnut kääpiöautovalmistaja.


title: Velorex

text: František ja Mojnír Stránský perustivat Velorex-automerkin. He olivat veljeksiä. Stránskýilla oli alkuaan polkupyöräkorjaamo Parníkin kylässä Tšekkoslovakian länsiosassa. Ensimmäisen auton prototyypin veljekset valmistivat vuonna 1943. Tehdas muutti 1951 Solniceen, läheiseen pikkukaupunkiin. Velorex valmisti kolmipyöräisiä autoja ja moottoripyörien sivuvaunuja.


title: Velorex

text: František Stránský kuoli 1954 prototyypin testauksessa. Pian samana vuonna Mojnír Stránský erotettiin perustamastaan, mutta valtion sosialisoimasta Velorex-tehtaasta, koska hän oli kieltäytynyt liittymästä kommunistiseen puolueeseen.


title: Velorex

text: Aikaisemmin moottoripyöriä valmistanut yritys alkoi vuonna 1958 valmistaa putkirunkoista autoa, jossa oli keinonahkainen konepeitto. Voimanlähteenä oli joko 250- tai 350-kuutioinen Jawan moottori. Mallin valmistus jatkui vuoteen 1971 asti.


title: Velorex

text: Jo vuonna 1959 yritys oli valmistanut nelipyöräisen prototyypin, mutta sarjavalmisteinen malli tuli vasta 1972, jolloin aloitettiin 350-kuutioisella moottorilla varustetun kääpiöauton valmistus. Mallin tuotanto päättyi jo seuraavana vuonna, mutta niitä ehdittiin valmistaa 1 200 kappaletta. Samalla Velorex-autojen valmistus päättyi kokonaan.


title: Joona Tena

text: Joona Tena (s. 10. helmikuuta 1965) on suomalainen elokuvaohjaaja. Hänen tunnetuimmat ohjauksensa ovat Parasta aikaa ja FC Venus. Tena aloitti vuonna 1990 uransa ohjaamalla lyhytelokuvia.


title: Jim Backus

text: James Gilmore ”Jim” Backus (25. helmikuuta 1913 Cleveland, Ohio – 3. heinäkuuta 1989 Los Angeles, Kalifornia) oli yhdysvaltalainen radio-, televisio-, elokuva- ja ääninäyttelijä.


title: Jim Backus

text:
Backus syntyi Ohiossa 1913. Hänen isänsä lähetti hänet Kentucky Military Instituteen, mutta high schoolin jälkeen Backus pystyi vakuuttamaan isänsä perinteisen college-koulutuksen hylkäämisestä. Backus lähti New Yorkiin opiskelemaan American Academy of Dramatic Artsiin. Hän valmistui vuonna 1933 ja esiintyi freelancerina teatterissa ja radiossa. Vuonna 1937 Backus teki debyyttinsä Broadwayllä. Hän tuli 1940-luvulla tunnetuksi radio-ohjelma "The Alan Young Show’sta", jossa hän esitti Hubert Updyke III:tta.
Vuoden 1949 "Easy Living" oli Backuksen ensimmäinen elokuva. Samana vuonna hänet valittiin esittämään Mr. Magoon ääntä animaatiossa Ragtime Bear. Magoosta tuli todella suosittu hahmo, ja Backus esitti tätä useasti sekä televisiossa että elokuvissa seuraavien kolmen vuosikymmenen aikana. Vuosina 1952–1955 Backus näytteli tuomari Bradley Stevensiä tilannekomediassa "I Married Joan". Sarjan jälkeen hän teki tunnetuimmat elokuvaroolinsa, kun hän esiintyi komediassa "Francis laivastossa" ja "Nuoressa kapinallisessa", jossa hän esitti James Deanin hahmon isää.


title: Jim Backus

text: Backus esiintyi jälleen televisiossa, kun hän näytteli Thurston Howell III:tta 1964–1967 televisiosarjassa "Gilligan’s Island". Jäykkä ja rikas Howell perustui hänen aiempaansa Hubert Updyken hahmoonsa. Backus uusi 1970-luvulla roolinsa Howellina piirretyssä televisiosarjassa "The New Adventures of Gilligan" ja televisioelokuvassa "Rescue from Gilligan’s Island". Vuosikymmenen lopulla hän kävi sairaalassa jalkavaivojen takia, ja hänellä diagnisoitiin Parkinsonin tauti. Backus jatkoi kuitenkin uraansa. Hänen viimeinen elokuvansa oli "Hullut häät". 1980-luvulla Backus vieraili muun muassa sarjoissa "Seikkailujen saari" ja "Lemmenlaiva".


title: Jim Backus

text: Backus oli naimisissa näyttelijä Henny Backuksen kanssa vuodesta 1943. He kirjoittivat yhdessä muutamia kirjoja, kuten heidän avioliittoansa käsittelevän "What Are You Doing After the Orgyn" ja Jim Backuksen Parkinsonin tautia käsittelevän "Backus Strikes Back". Jim Backus kuoli keuhkokuumeeseen heinäkuussa 1989.


title: Fysostigmiini

text: Fysostigmiini eli eseriini (Antilirium, Eserine Salicylate) on ohimenevästi vaikuttava antikoliiniesteraasi, jota käytetään glaukooman hoitoon. Lääkettä annetaan silmätippoina, jolloin tulee estää systeeminen imeytyminen painamalla kyynelkanavat tukkoon. Suomessa on ohimenevästi vaikuttavista antikoliiniesteraaseista käytössä lisäksi neostigmiini ja distigmiini.


title: Fysostigmiini

text: Fysostigmiiniä saadaan Länsi-Afrikassa esiintyvän kalabarpavun siemenistä, mutta lääkkeenä käytettävä fysostigmiini on muiden antikoliiniesteraasin tavoin synteettisesti valmistettua. Aine eristettiin vuonna 1864 ja syntetisoitiin 1935. Kalabarpapuja käytettiin Calabarin noitaoikeudenkäynneissä, ja yli sadan syytetyn todettiin kuolleen vuodessa kalabaruutteen nauttimisesta.


title: Distigmiini

text: Distigmiini (markkinointinimi Ubretid) on systeemisesti käytettävä, ohimenevästi vaikuttava antikoliiniesteraasi, jota käytetään myasthenia graviksen, sekä suoliston ja virtsarakon atonian hoidossa. Suomessa käytettäviä ohimenevästi vaikuttavia antikoliiniesteraaseja ovat distigmiinin lisäksi fysostigmiini ja neostigmiini. Rakenteellisesti distigmiinin muodostaa kaksi pyridostigmiinimolekyyliä hiilivetyketjun liittämänä.


title: Neostigmiini

text: Neostigmiini (Glycostigmin, Robinul-Neostigmin, Prostigmin) on yleisin myasthenia graviksen hoitoon käytettävä antikoliiniesteraasi. Lisäksi sitä käytetään anestesiologiassa kumoamaan epäsuorien perifeeristen lihasrelaksanttien aiheuttamaa poikkijuovaisten lihasten lamaannustilaa. Neostigmiini vaikuttaa voimakkaasti motoriseen päätelevyyn.


title: Neostigmiini

text: Aineen kliininen käyttö aloitettiin ruoansulatuskanavan stimuloijana vuonna 1931. Suomessa lisäksi käytettäviä ohimenevästi vaikuttavia antikoliiniesteraaseja ovat fysostigmiini ja distigmiini.


title: Neostigmiini

text: Neostigmiini on kvartaarinen antikoliiniesteraasi. Se imeytyy maha-suolikanavasta huonosti eikä pääse keskushermostoon mainittavasti. Demekaarissa on kaksi neostigmiinimolekyyliä hiilivetyketjuiden kiinnittämänä.


title: Neostigmiini

text: Neostigmiiniä voidaan käyttää kuraren sukuisten aineiden "antidootti"na eli vasta-aineena.


title: Pyridostigmiini

text: Pyridostigmiini on kvartaarinen antikoliiniesteraasi. Se imeytyy huonosti maha-suolikanavasta, eikä pääse mainittavasti keskushermostoon.


title: Pyridostigmiini

text: Distigmiinissä on kaksi pyridostigmiinimolekyyliä kiinnittyneinä toisiinsa hiilivetyketjulla.


title: J-Live

text: J-Live (Myös tunnettu nimellä Justice Allah. Kastenimi Jean-Jacques Cadet) on DJ, MC ja tuottaja New Yorkista, Yhdysvalloista.


title: J-Live

text:
J-Live ilmestyi "underground hip-hop" skeneihin vuonna 1995, kun hän oli fuksi University at Albany, The State University of New York'ssa.
Hänen ensimmäinen singlensä "Longevity" ilmestyi Mark Farinan CD'llä "Mushroom Jazz". Seuraavat singlet "Braggin' Writes" ja "Hush the Crowd" keräsivät laajaa huomiota, saaden juttunsa "The Source" -lehteen, josta seurasi hänen ensimmäinen levytyssopimus Raw Shack Records'in kanssa.
Hänen ensimmäinen albuminsa "The Best Part" nauhotettiin vuosina 1995-1999, jonka tuottajina toimivat Prince Paul, DJ Premier ja Pete Rock. Levymerkkiongelmien takia hän erosi levy-yhtiöstä ja levy peruttiin. Hänen albuminsa peruttiin toistamiseen, kun hän liittyi Payday Records'iin, jonka omistajayhtiö London Records ostettiin. 5 vuoden päästä levy julkaistiin, J-Liven oman levy-yhtiön nimissä.


title: J-Live

text: Käytyään koulut SUNY Albanyssa, hänestä tuli yläasteen englanninkielen opettaja Brownsvillessä ja Bushwickissä, Brooklynissä. Hän erosi opettajaurastaan jotta hän voisi keskittyä vakituisesti hip-hop uraansa. Nykyisin hän asuu Philadelphiassa. Hänellä on vaimo ja kolme lasta.


title: Eeva Karhunen

text: Eeva Maria Karhunen (s. 1986 Kuopio) on suomalainen runoilija ja taidemalli. Karhusen esikoisteos Unelma (Rintamo) julkaistiin marraskuussa 2009.


title: Ekotiopaatti

text: Ekotiopaatti (kauppanimi Phospholine Iodide) on organofosfaatteihin kuuluva pysyvävaikutteinen antikoliiniesteraasi, jota annetaan silmätippoina glaukooman hoitoon, kun muut lääkkeet eivät ole tehonneet. Ekotiopaatti estää asetyylikoliiniesteraasin toimintaa pysyvästi. Se voi monien muiden antikoliiniesteraasien tavoin aiheuttaa systeemisiä haittavaikutuksia, joista potilasta tulee informoida huolellisesti. Ekotiopaatti on ainoa kliinisessä käytössä oleva pysyvävaikutteinen organofosfaattiryhmän antikoliiniesteraasi.


title: Khatgal

text: Khatgal (, ᠬᠠᠳᠭᠠᠯ) on kylä Hövsgöljärven rannalla Hövsgölin provinssissa Mongoliassa. Kylässä on lentokenttänsä sekä pieni satama. Kylä toimi provinssinsa hallinnollisena keskuksena vuodesta 1921 lähtien, ja jatkoi tässä asemassa myös 1931 perustetussa Hövsgölin provinssissa. Vuonna 1933 asema kuitenkin siirrettiin Mörönille.


title: Mörönin lentoasema

text: Mörönin lentoasema on julkinen lentoasema Mörönissä, Mongoliassa.


title: Kuin leivoset langalla

text: Kuin leivoset langalla (1969) on Jiří Menzelin ohjaama elokuva, joka kiellettiin jo ennen ensi-iltaansa, kun Neuvostoliitto oli miehittänyt Tšekkoslovakian 1968. Se pääsi ensi-iltaan vasta 1990. Elokuva perustuu Bohumil Hrabalin romaaniin.


title: Kuin leivoset langalla

text: Elokuvan tarina ajoittuu 1950-luvulle. Silloisessa kommunistisessa Tšekkoslovakiassa porvallisen ajattelun tartunnan saaneet ihmiset joutuivat uudelleenkoulutukseen kaatopaikalle metallisulattamoon.


title: Kuin leivoset langalla

text: Elokuva sai ensi-iltavuonnaan Berliinin elokuvajuhlien Kultainen karhu -palkinnon. Se pilkkaa rohkeasti maan silloista poliittista ilmapiiriä ja on kiinnostava paitsi historiallisesti, myös taiteellisesti.


title: Musti ja Mirri

text: Musti ja Mirri on ruotsalaisomisteinen lemmikkieläintarvikkeiden erikoisliikeketju, joka on Pohjoismaiden suurin ja Euroopan neljänneksi suurin lemmikkitarvikeketju. Sen omistaa ruotsalaisen Wallenberg-suvun pääomasijoitusyhtiö EQT.


title: Musti ja Mirri

text: Ketju sai alkunsa, kun Matti Varpula osti vuonna 1988 Tampereen Pyynikintorilla sijainneen lemmikkiliikkeen ja alkoi rakentaa sen pohjalle ketjua. Vuonna 2010 sen ostivat Pohjola Capital Partners (nyk. Vaaka Partners) ja ketjun toimitusjohtajana toiminut ja vuodesta 2017 hallituksen puheenjohtajana toimiva ekonomi Mika Sutinen.


title: Musti ja Mirri

text: Kuopiolaista lemmikkituoteyhtiö VPG:tä aiemmin johtanut Sutinen alkoi tehostaa Mustin ja Mirrin toimintaa ja ostaa myytävät tuotteet suomalaisten tukkukauppojen sijaan suoraan valmistajilta, eläinruoat Euroopasta ja tarvikkeet pääosin Kiinasta ja muualta Kaukoidästä. Ketju alkoi panostaa yhä enemmän myös omiin tuotemerkkeihin.


title: Musti ja Mirri

text: Vuonna 2012 Mustin ja Mirrin emoyhtiö Leash Holding Oy (nyt Musti Group Oy) osti ruotsalaisen Grizzly Zoo -ketjun ja vuonna 2015 Zoo Support Scandinavia Ab:n, johon kuuluivat Arken Zoo- ja Djurmagazinet-ketjut. Syksyllä 2016 avattiin ensimmäiset liikkeet Norjassa. Syksyllä 2017 Musti Group osti Ruotsista 12 myymälän Djurkompaniet-ketjun, minkä jälkeen konsernilla on noin 250 myymälää Pohjoismaissa. Osa liikkeistä toimii franchising-periaatteella.


title: Musti ja Mirri

text: Vuonna 2015 Mustin ja Mirrin koko osakekanta myytiin ruotsalaiselle pääomasijoitusyhtiö EQT:lle. Se omistaa myös muun muassa eläinlääkäriasemayhtiö Evidensian, johon Suomessa kuuluvat Univet- ja Animagi-ketjut.


title: Musti ja Mirri

text: Tuotteista pääosa on koirille ja kissoille, mutta myös jyrsijöille, kaneille, akvaariokaloille ja linnuille on omat tuotevalikoimansa. Verkkokaupan lisäksi jokaisesta Musti ja Mirri -myymälästä löytyy perusvalikoima samoja tuotteita, ja sen lisäksi kukin myymälä laajentaa valikoimaansa kysynnän mukaisesti.


title: Musti ja Mirri

text: Tuotevalikoima kattaa kuivat ja kosteat ruoat, kissanhiekat, eläinaiheista kirjallisuutta sekä laajan valikoiman tarvikkeita pannoista kuppeihin ja leluista turkinhoitotuotteisiin. Myös lemmikkien omistajille on valikoimassa tuotteita, kuten treeniliivejä. Lemmikkitarvikeketjuna Musteissa ja Mirreissä ei myydä lainkaan eläimiä vaan ainoastaan ruokia ja tarvikkeita lemmikkien jokapäiväiseen hyvinvointiin.


title: Musti ja Mirri

text: Mustin ja Mirrin ketjujen kuluttajamyynti oli vuonna 2015 noin 220 miljoonaa euroa. Siitä kaksi kolmannesta muodostuu eläinruoista. Myynnistä 72 prosenttia menee koiranomistajille, 25 prosenttia kissanomistajille ja loput muiden pienlemmikkieläinten harrastajille. Konserni työllistää yli 500 henkeä Pohjoismaissa.


title: Musti ja Mirri

text: Toukokuussa 2017 Mika Sutinen nimettiin Vuoden markkinointijohtajaksi ja syyskuussa Vuoden liikemieheksi. Syyskuussa hän myös ilmoitti, että hän vetäytyy Mustin ja Mirrin toimitusjohtajan tehtävästä mutta jatkaa yhtiön hallituksessa.


title: Pitkät jäähyväiset (elokuva)

text: Pitkät jäähyväiset () on Robert Altmanin ohjaama vuonna 1973 kuvattu trilleri, joka perustuu Raymond Chandlerin samannimiseen romaaniin.


title: Pitkät jäähyväiset (elokuva)

text: Elokuvan pääosissa näyttelevät Elliott Gould, Nina Van Pallandt, Jim Bouton, Sterling Hayden, Mark Rydell, Henry Gibson ja David Arkin. Arnold Schwarzeneggerilla on elokuvassa pieni rooli.


title: Pitkät jäähyväiset (elokuva)

text: Elokuva menestyi huonosti, mutta The New York Times nosti sen kyseisen vuoden kymmenen parhaan elokuvan listalle, ja se oli vuonna 2004 lehden tuhannen kaikkien aikojen parhaan listalla.


title: Edsall-luokka

text: Edsall-luokka eli FMR-luokka () oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 85 ja niistä tuhoutui sodan aikana viisi. Sodan jälkeen aluksia siirrettiin Yhdysvaltain rannikkovartiostolle sekä myytiin Vietnamille, Filippiineille, Tunisialle ja Meksikolle.


title: Edsall-luokka

text:
Tämän tyyppisiä saattuehävittäjiä olivat:
Beth Staten Island
Consolidated Orange
Beth Staten Island
Houston


title: USS Pope (DE-134)

text: USS Pope (runkonumero DD-134) oli Yhdysvaltain laivaston Edsall-luokan saattuehävittäjä toisessa maailmansodassa. Alus palveli Atlantilla, jossa se suojasi saattueita sukellusveneiden ja lentokoneiden hyökkäyksiltä.


title: USS Pope (DE-134)

text: Sen köli laskettiin 14. heinäkuuta 1942 Consolidated Steel Companyn telakalla Orangessa Texasissa. Alus laskettiin vesille 12. tammikuuta 1943 kumminaan rouva Rae W. Fabens ja se luovutettiin 25. kesäkuuta laivastolle, jossa sen ensimmäiseksi päälliköksi nimettiin Frederick Sherman Hall.


title: USS Pope (DE-134)

text: Bermudalla järjestettyjen koeajojen päätyttyä alus suojasi ensimmäisen saattueensa Casablancaan 23. syyskuuta 1943 ja kaksi saattuetta Välimerelle. Alus liitettiin TG21.12:een eli saattuetukialus "USS Guadalcanalin" ympärille koottuun sukellusveneidentorjuntaosastoon. Alus upotti osastonsa mukana 9. huhtikuuta 1944 Saksan laivaston sukellusveneen "U-515":n Ranskan Marokon rannikolla ja se valtasi 4. kesäkuuta "U-505":n Cape Blanchen länsipuolella. Alus jatkoi palvelustaan osaston mukana Atlantilla ja Karibialla Euroopan sotatoimien loppumiseen saakka. Se upotti 24. huhtikuuta 1945 "U-546":n.


title: USS Pope (DE-134)

text: Sotatoimien päätyttyä "Pope" ja "USS Pillsbury" saattoivat Pohjois-Atlantilla antautuneen "U-858":n Cape Mayhin, jonka jälkeen se saattoi saattueen Atlantin poikki. Palattuaan Yhdysvaltoihin alus oli "USS Solomonsin" lentotukialusosaston lentäjien pelastusaluksena Norfolkin ja Mayportin edustalla, mistä vapauduttuaan sen palveluksesta poisto aloitettiin. Alus poistettiin palveluksesta 17. toukokuuta 1946 Green Cove Springsissä Floridassa ja se liitettiin Atlantin reserviosastoon. Se myytiin romutettavaksi 1970.


title: Jeret Peterson

text: Jeret Peterson (12. joulukuuta 1981 Boise, Idaho, Yhdysvallat – 25. heinäkuuta 2011 Lambs Canyon, Utah, Yhdysvallat) oli yhdysvaltalainen freestylehiihtäjä, joka oli keskittynyt kilpailemaan hypyissä. Hän osallistui kolme kertaa olympialaisiin ja voitti Vancouverin olympialaisissa 2010 olympiahopeaa. Maailmancupissa Peterson voitti kaikkiaan seitsemän osakilpailua ja sijoittui viisitoista kertaa kolmen parhaan joukkoon. Maailmancupissa 2004–2005 hän voitti hyppyjen kokonaiskilpailun.


title: Jeret Peterson

text:
Peterson osallistui 11-vuotiaana Lake Placidissa kesäleirille, jossa sai lempinimekseen ”Speedy”, koska hän ohitteli hissijonoissa saadakseen enemmän hyppyjä ja koska aikuisten kypärää käyttänyt Peterson näytti valmentajien mielestä sarjakuvahahmo Speed Racerilta. Hän teki leirillä 200 hyppyä ja sai virallisen kilpailuluvan. Peterson voitti vuonna 1999 Yhdysvaltain juniorimestaruuden ja vuosina 2000 ja 2001 junioreiden maailmanmestaruuden hypyissä.
Maailmancupissa Peterson kilpaili ensimmäisen kerran tammikuussa 2001 Deer Valleyssa, jossa hän sijoittui 19:nneksi. Peterson pääsi varamieheksi Salt Lake Cityn olympialaisiin 2002, kun hän sijoittui karsinnoissa neljänneksi. Lopulta hän pääsi kisoihin, kun Emily Cookin jalat murtuivat. Peterson sijoittui hyppyjen finaalissa yhdeksänneksi. Hän piti kesän harjoitteluvapaata, mutta palasi silti Yhdysvaltain maajoukkueeseen. Ensimmäisen palkintosijoituksensa Peterson saavutti Mont-Tremblant’ssa tammikuussa 2003, kun hän sijoittui toiseksi. Hän osallistui ensimmäisen kerran MM-kilpailuihin Deer Valleyssä 2003 ja sijoittui kuudenneksi. Peterson voitti ensimmäisen kerran maailmancupin osakilpailun Lake Placidissa tammikuussa 2005. Tammikuussa hän voitti yhteensä kolme kilpailua ja voitti lopulta maailmancupin hyppyjen kokonaiskilpailun. Rukan MM-kilpailuissa 2005 Peterson oli 12:s.


title: Jeret Peterson

text: Torinon olympialaisissa 2006 Peterson oli mestarisuosikki. Finaalien ensimmäisen kierroksen jälkeen hän oli kolmantena. Toisella kierroksella Peterson lähti tekemään hyppyä, josta hänet tunnettiin. Nimellä ”Hurricane” kutsuttuun hyppyyn kuului kolme volttia ja viisi kierrettä. Alastulossa Petersonin käsi osui lumeen, ja hän sijoittui yhteispisteissä vasta seitsemänneksi. Maailmancupissa 2006–2007 Peterson sijoittui yhteispisteissä toiseksi hypyissä. Tammikuussa 2007 hän oli voittanut Deer Valleyn osakilpailun ennätyspisteillä. MM-kilpailuissa Madonna di Campigliossa Peterson sijoittui seitsemänneksi. Hän oli tämän jälkeen henkilökohtaisten syiden takia vuoden sivussa kilpailutoiminnasta, mutta palasi maailmancupiin kaudelle 2008–2009. Vaikka Peterson oli vuoden lähes kokonaan syrjässä, hän pystyi palaamaan huipulle. Lake Placidissa hän otti uransa seitsemännen osakilpailuvoiton. Hyppyjen kokonaiskilpailussa hän sijoittui kolmanneksi. Inawashiron MM-kilpailuissa Peterson oli yhdeksäs.


title: Jeret Peterson

text: Peterson osallistui kolmansiin olympiakisoihinsa Vancouverissa 2010. Hän sijoittui hyppyjen finaalissa hopealle Aljaksei Gryšynin jälkeen. Peterson onnistui toisella kierroksella hurrikaanihypyssään, mutta hän ei noussut kokonaistilastossa Gryšynin ohi, sillä hän oli vasta viides ensimmäisen kierroksen jälkeen.


title: Jeret Peterson

text: Peterson taisteli lähes koko elämänsä ajan alkoholismia ja masennusta vastaan. Petersonien perhe hajosi, kun hän oli pieni, ja viisivuotiaana hän menetti isosiskonsa Kimin, joka kuoli jäätyään auton alle. Petersonin elämä hiihtouran ulkopuolella oli välillä hyvin sekaisin. Vuonna 2005 Petersonin huonetoveri Trey Fernald ampui itsensä Petersonin silmien edessä. Hän alkoi tämän jälkeen juoda ja ajautui usein tappeluihin humalassa. Vuoden 2007 kilpakauden jälkeen Petersonin masennus pahentui, ja hän eristäytyi monista ystävistään.


title: Jeret Peterson

text: Syyskuussa 2007 Peterson aikoi tehdä itsemurhan ja kertoi tästä tyttöystävälleen. Hän ei kuitenkaan ehtinyt toteuttaa aiettaan, sillä poliisi otti hänet kiinni, ja hänet suljettiin viikoksi neuropsykologian laitokselle. Itsemurhayrityksen jälkeen Peterson päätti pitää taukoa, ja hän työskenteli rakennustyömaalla Idahossa. Hän sai masennuksensa kuriin lääkkeillä, mutta käytti edelleen runsaasti alkoholia. Vasta marraskuussa 2008 Peterson päätti luopua alkoholista otettuaan yhteen äitinsä kanssa.


title: Jeret Peterson

text: Peterson jäi heinäkuussa 2011 kiinni rattijuopumuksesta Haileyn keskustassa. Muutaman päivän kuluttua hän ampui itsensä. Peterson oli sitä ennen ilmoittanut hätänumeroon tekevänsä itsemurhan ja kertonut sijaintinsa. Poliisi löysi Petersonin kuolleena Lambs Canyonista Utahista.


title: Dalanzadgad

text: Dalanzadgad () on Ömnögovin provinssin pääkaupunki Mongoliassa. Se sijaitsee 540 kilometrin päässä etelään pääkaupunki Ulan Batorista.


title: Dalanzadgad

text: Kaupungissa toimii Dalanzadgadin lentoasema, jossa on maan toiseksi pisin kiitotie.


title: Taginaen taistelu

text: Taginaen taistelu (myös Busta Gallorumin taistelu) käytiin kesällä 552 Keski-Italiassa. Taistelussa itäroomalainen sotapäällikkö Narses kukisti ostrogoottien kuningas Totilan johtaman armeijan. Taistelu oli ratkaiseva, sillä se mursi ostrogoottien vallan Italiassa ja tasoitti roomalaisten tietä koko niemimaan valloitukselle. Ainoa lähde taistelusta on aikalaishistorioitsija Prokopios.


title: Taginaen taistelu

text: Itä-Rooman valtakunta oli vuodesta 535 lähtien käynyt sotaa Italian ostrogootteja vastaan. Roomalaiset olivat sotapäällikkö Belisariuksen johdolla vallanneet suuren osan Italiasta vuoteen 540 mennessä, mutta vuonna 541 goottien kuninkaaksi valittu Totila valtasi melkein kaikki menetetyt alueet takaisin. Vuonna 551 Itä-Rooman keisari Justinianus I nimitti eunukki Narseksen sotaretken komentoon ja lähetti hänet kukistamaan Totilaa. Narseksen joukot hyökkäsivät Italiaan vuonna 552 ja kohtasivat Totilan armeijan kesäkuun lopulla tai heinäkuun alussa lähellä nykyistä Gualdo Tadinon kaupunkia Umbriassa Keski-Italiassa. Narseksen joukot asettuivat puolustusasemiin ja torjuivat goottien ratsuväen hyökkäyksen, jonka jälkeen goottien armeija murtui ja pakeni sekasorron vallassa. Prokopioksen mukaan 6 000 goottia sai surmansa, mukaan lukien heidän kuninkaansa Totila.


title: Taginaen taistelu

text: Itä-Rooman keisari Justinianus I oli vuonna 535 julistanut sodan ostrogooteille ja lähettänyt sotapäällikkö Belisariuksen valtaamaan Sisiliaa ja Italiaa. Belisariuksen joukot valtasivat Sisilian vuoden 535 loppuun mennessä, ja seuraavana vuonna roomalaiset hyökkäsivät Italiaan. Rooma antautui joulukuussa 536, ja Belisarius valtasi vuonna 540 goottien pääkaupungin Ravennan. Sodan lopputulos näytti jo varmalta, mutta sitten Belisarius joutui palaamaan takaisin Konstantinopoliin, ja gootit pystyivät toipumaan tappioistaan. Vuonna 541 gootit valitsivat uudeksi kuninkaakseen Totilan, joka kukisti Itä-Rooman joukot ja valtasi lähes koko Italian takaisin gooteille. Belisarius palasi Italiaan vuonna 544 mutta ei onnistunut kääntämään tilannetta uudestaan roomalaisten eduksi. Totila valtasi Rooman vuonna 546, menetti sen seuraavana vuonna, mutta valtasi sen uudestaan vuonna 550. Belisarius lähti Italiasta vuonna 549, ja seuraavana vuonna keisari Justinianus nimitti Italian sotaretken komentoon serkkunsa Germanuksen, joka kuitenkin kuoli saman vuoden syksyllä. Vuonna 551 Justinianus nimitti eunukin ja keisarillisen kamariherran ("praepositus sacri cubiculi") Narseksen johtamaan Italian-sotaretkeä. Narses oli tuolloin jo vanha, mutta hän oli taitava sotapäällikkö ja johtanut 530-luvulla joukkoja Italiassa.


title: Taginaen taistelu

text: Narses lähti Konstantinopolista keväällä 551 liittyäkseen sotapäällikkö Johannekseen Salonassa. Narseksen armeijaan kuului noin 20 000–25 000 miestä, mukaan lukien suuri määrä ulkomaalaisia liittolaisjoukkoja; 6 000 langobardia, jotka kuningas Audoin oli lähettänyt auttamaan roomalaisia, 4 000 herulia komentajinaan Philemuth ja Aruth, 400 gepidiä ja joukko hunneja. Lisäksi armeijaan kuului Narseksen värväämiä sotilaita Traakiasta ja Illyricumista sekä roomalaisten puolelle loikanneita persialaisia ratsumiehiä, joita komensi Persian kuninkaan Kavadh I:n pojanpoika Kavadh, joka oli lapsena sekaantunut kuningas Khosrauta vastaan kohdistettuun salaliittoon ja joutunut myöhemmin pakenemaan Justinianuksen luo.


title: Taginaen taistelu

text: Narseksen armeija lähti Salonasta Pohjois-Italiaan keväällä 552. Totila oli antanut frankkien ottaa haltuunsa suuren osan Pojoen laaksosta ja lähettänyt parhaita joukkojaan Veronaan hidastamaan roomalaisia, mutta Narses vältti heidät marssimalla lähellä rannikkoa. Kesäkuussa 552 Narseksen joukot pääsivät Ravennaan, missä heidän armeijaansa liittyi vahvistuksia, joita johtivat magister militumit Justinus ja Valerianus. Narses jäi Ravennaan yhdeksäksi päiväksi, kunnes päätti jatkaa marssia etelään. Hän jätti Ravennaan Justinuksen johtaman varuskunnan ja lähti kaupungista kohti Roomaa. Matkalla hän joutui ohittamaan goottien hallussa olleen Ariminumin (nykyinen Rimini). Aikalaishistorioitsija Prokopioksen mukaan Narseksen tavoitteena oli kohdata Totilan joukot taistelussa mahdollisimman pian.


title: Taginaen taistelu

text: Kuullessaan Narseksen joukkojen hyökkäyksestä Totila lähti joukkoineen Roomasta ja marssi kohtaamaan Narseksen taistelussa. Goottien armeija oli 17 vuotta kestäneen sodan aikana kärsinyt raskaita tappioita ja Totilan oli täytynyt vahvistaa rivejään karanneilla orjilla ja maanviljelijöillä. Monet goottien joukkojen sotilaista olivat myös loikkareita Itä-Rooman armeijasta. Maksamattomat palkat ja Totilan tapa kohdella vangittuja sotilaita hyvin saivat monet itäroomalaiset siirtymään Totilan joukkojen riveihin. Prokopios ei kerro Totilan armeijan kokoa, mutta nykyarviot liikkuvat 16 000–20 000 miehen välillä. Totilan joukot leiriytyivät lähellä Taginaen (tai Tadinum) kylää Via Flaminian varrella lähellä nykyistä Gualdo Tadinon kaupunkia Umbriassa, Keski-Italiassa. Narseksen joukot leiriytyivät noin 20 kilometrin päähän goottien leiristä lähellä Busta Gallorum -nimistä paikkaa (), joka sijaitsi lähellä Sentinumia, missä roomalaiset kävivät vuonna 295 eaa. Sentinumin taistelun etruskeja ja galleja vastaan.


title: Taginaen taistelu

text: Narses päätti ryhmittää armeijansa puolustusasemiin ja odottaa goottien hyökkäystä. Hän valitsi taistelupaikaksi kohdan Via Flaminialta, Apenniineille kulkevalta paikalliselta tieltä, joka seurasi pienen Bonojoen laaksoa. Paikka oli hieman ympäröivää vaikeakulkuista laaksoa korkeammalla, ja lisäksi sitä suojasi vasemmalta pieni kukkula.


title: Taginaen taistelu

text: Narses kehotti Totilaa joko solmimaan rauhan roomalaisten kanssa, sillä goottien tilanne oli toivoton, tai nimeämään päivän taistelulle. Totila torjui rauhanneuvottelut, mutta ehdotti, että taistelu käytäisiin kahdeksan päivän kuluttua. Narses ei kuitenkaan luottanut häneen vaan ryhmitti armeijansa taisteluasemiin. Seuraavan päivän aamuna Totila toikin koko armeijansa paikalle.


title: Taginaen taistelu

text: Ainoa reitti Rooman armeijan selustaan oli polku, joka kulki roomalaisten vasemmalla puolella olevan pienen kukkulan ympäri. Narses lähetti yön aikana 50 miestä ottamaan haltuunsa reitin. Gootit yrittivät seuraavana aamuna useaan otteeseen vallata polun lähettämällä ratsuväkijoukkoja roomalaisten kimppuun, mutta kapea reitti ja vaikeakulkuinen maasto auttoivat roomalaisia torjumaan hyökkäykset. Taistelussa kunnostautui eräs Paulus, jonka Narses palkitsi ottamalla hänet henkivartiokaartiinsa.


title: Taginaen taistelu

text: Armeijat ryhmittyivät toisiaan vastaan. Roomalaisten puolella langobardien, herulien, ja gepidien joukot, joita oli ehkä yhteensä noin 9 000–10 000, jalkautuivat, ja heidät ryhmitettiin kaltevalle rinteelle armeijan keskustaan. Armeijan molemmille siiville asettuivat jousin ja peitsin aseistetut ratsuväkijoukot. Vasenta siipeä komensivat Narses ja sotapäällikkö Johannes, ja se koostui armeijan parhaimmista joukoista sekä hunneista. Oikeaa siipeä komensivat Valerianus, Dagisthaeus ja eräs toinen Johannes, joiden komennossa oli loput roomalaisten ratsuväestä. Molempien siipien eteen asettui 4 000 jousimiestä ja vasemman siiven taakse vielä 1 500 ratsumiestä. Prokopioksen mukaan näistä 500 tuli toimia reservinä ja loppujen tuli koukata vihollisen selustaan mikäli goottien jalkaväki hyökkäisi roomalaisten keskustaa tai siipiä vastaan. Gootit ryhmittivät armeijansa luultavasti samalla tavoin: jalkaväki keskelle ja ratsuväki sivustoille. Totila kulki armeijansa parissa ja kannusti miehiään taisteluun. Narses teki samoin ja esitteli vielä palkintoja, joita rohkeutensa osoittaneille sotilaille tultaisiin taistelun jälkeen myöntämään.


title: Taginaen taistelu

text: Kumpikaan puoli ei kuitenkaan aloittanut taistelua. Totila yritti ilmeisesti viivyttää taistelua, sillä 2 000 goottien ratsumiestä ei ollut vielä saapunut taistelupaikalle. Prokopioksen mukaan Totila pukeutui kullalla koristeltuun haarniskaansa ja ratsasti armeijoiden väliin esittelemään ratsumiestaitojaan. Totila yritti myös aloittaa neuvottelut roomalaisten kanssa, mutta Narses torjui ehdotuksen. Prokopios kertoo myös, kuinka eräs goottien puolelle loikannut roomalainen sotilas nimeltään Coccas haastoi kenet tahansa roomalaisen kaksintaisteluun. Haasteen otti vastaan Narseksen henkivartiokaartissa palvellut armenialainen Anzalas. Molemmat miehet nousivat ratsaille ja hyökkäsivät toisiaan kohti. Coccas tähtäsi keihäänsä kohti vastustajaansa, mutta viime hetkellä Anzalas väisti ja iski keihäänsä Coccakseen, joka putosi kuolleena maahan. Tapahtuma kirvoitti roomalaisten armeijasta raikuvat hurraahuudot.


title: Taginaen taistelu

text: Keskipäivän aikaan Totilan odottamat 2 000 ratsumiestä saapuivat, ja hän käski armeijansa vetäytyä syömään leiriinsä, missä hän vaihtoi ylleen tavallisen sotilaan varusteet. Prokopioksen mukaan Totila toivoi goottien vetäytymisen saavan roomalaisten valppauden herpaantumaan ja antamaan näin mahdollisuuden yllätyshyökkäykseen. Narses käski kuitenkin miestensä pysyä asemissaan ja syödä lounaansa myös paikallaan. Vähän ajan kuluttua gootit palasivat vahvistuksineen ja huomasivat roomalaisten odottavan heitä.


title: Taginaen taistelu

text: Totila muutti armeijansa ryhmitystä ja asetti nyt koko ratsuväkensä yhteen suureen linjaan ja jalkaväen näiden taakse, jotta ratsuväki pystyisi tarvittaessa vetäytymään jalkaväen suojiin. Prokopioksen selostuksesta käy ilmi, että suurin osa goottien armeijasta koostui ratsuväestä ja että heidän jalkaväkeään pidettiin merkityksettömänä ja epäluotettavana. Narses tajusi, että gootit olivat käynnistämässä massiivisen hyökkäyksen Rooman armeijan keskustaa vastaan. Hän käski molempien siipien jousimiesten siirtyä sivustoille ja ryhmittyä niin, että Rooman armeija oli puolikuun muotoinen. Jousimiehet asettuivat myös korkeammalle maastoon goottien ratsumiesten ulottumattomiin valmiina ampumaan vihollisen sivustoihin, kun nämä hyökkäisivät.


title: Taginaen taistelu

text: Itse taistelu ei todennäköisesti kestänyt kauan, mutta Prokopios kehuu molempien puolten rohkeutta. Totila käski joukkojensa käyttää vain peitsiään ja hylkäämään jousensa ja muut aseensa. Goottien ratsuväki hyökkäsi yhtenä suurena joukkona roomalaisten keskustaan ja kärsi joitakin tappioita jousimiesten nuolista. Rooman armeijan keskustassa olleet keihäsmiehet pitivät pintansa, ja goottien ratsuväki joutui perääntymään. Ei tiedetä, lähetettiinkö roomalaisten vasemmalla sivustalla olleet tuhat ratsumiestä koukkaamaan goottien selustaan, mutta joka tapauksessa koko Rooman armeijan linja alkoi edetä. Goottien joukot murtuivat ja lähtivät pakenemaan. Goottien ratsuväki ei perääntynyt jalkaväen suojiin vaan rynnisti suoraan näiden läpi ja aiheutti lisää tappioita ja sekaannusta, jolloin koko goottiarmeija kääntyi sekasortoiseen pakoon. Rooman ratsuväki ajoi pakenevia gootteja takaa suurella vimmalla ja tappoi monia. Prokopioksen mukaan 6 000 goottia sai surmansa taistelussa.


title: Taginaen taistelu

text: Totila itse pakeni viiden soturin kanssa takaa-ajajinaan saman verran roomalaisia ratsumiehiä, jotka eivät tienneet keitä takaa-ajetut olivat. Ennen iltaa roomalaiset pääsivät tarpeeksi lähelle, jolloin eräs gepidisoturi haavoitti Totilaa kuolettavasti keihäällään. Gootit pääsivät kuitenkin pakoon ja hautasivat Totilan lähellä Caprae-nimistä paikkaa (ehkä nykyinen Caprara) noin 15 kilometriä taistelupaikalta. Prokopios kertoo myös toisen version Totilan kuolemasta. Sen mukaan Totila haavoittui kuolettavasti nuolesta taistelun aikana ja joutui vetäytymään taistelusta, mikä aiheutti goottijoukkojen paon. Roomalaiset tajusivat Totilan kuolleen vasta, kun eräs goottinainen osoitti heille hänen hautansa. He kaivoivat Totilan ruumiin ylös varmistuakseen hänen kuolemastaan ja hautasivat tämän jälkeen hänet uudestaan.


title: Taginaen taistelu

text: Taistelusta selviytyneet gootit valitsivat uudeksi kuninkaakseen Totilan lähimmän miehen Tejan. Narses puolestaan marssi etelään ja valtasi Rooman. Tämän jälkeen hän piiritti Cumaen kaupungin, missä gootit pitivät valtionsa rahavaroja. Teja riensi armeijansa kanssa kaupungin avuksi, mutta Narseksen joukot kukistivat lokakuussa 552 gootit Mons Lactarius -vuorella Campaniassa (nykyinen Monti Lattari) käydyssä taistelussa. Teja ja monet hänen miehistään saivat surmansa taistelussa, ja Narses antoi loppujen goottien poistua rauhassa Italiasta. Tejan kuolema päätti järjestäytyneen ostrogoottien vastarinnan Italiassa, joskin joitakin kahakoita käytiin vielä vuoteen 555 asti. Vuonna 554 Narses kukisti vielä Italiaan hyökänneet alemannit ja frankit Volturnuksen taistelussa. Viimeinen goottien hallussa ollut kaupunki, Verona, antautui kuitenkin vasta vuonna 561.


title: MuseScore

text: MuseScore on ilmainen nuotinnusohjelma Windowsille, Macille ja Linuxille. Se on saatavilla 43 kielellä, kuten englanniksi, suomeksi ja ruotsiksi. MuseScore on lisensoitu GNU GPL:n alaisena ja sillä on vapaa lähdekoodi.


title: MuseScore

text: Nuotinnus onnistuu hiiren, näppäimistön ja/tai midin avulla. MuseScorella on nuotinkirjoitustila, jonka ollessa päällä nuottien kirjoitus onnistuu. Kun nuotinkirjoitustila on pois päältä, onnistuu nuottien muokkaaminen, poistaminen jne.


title: Mikael Lähde

text: Mikael Lähde (s. 13. tammikuuta 1993) on suomalainen jalkapalloilija. Hän on pelipaikaltaan hyökkääjä.


title: Mikael Lähde

text: Lähde on Helsingin Palloseuran ja IF Gnistanin kasvatti. Hän on edustanut Veikkausliigassa pelaavaa FC Honkaa kaudella 2012 ja pelasi yhteensä 12 liigaottelussa. Lähde kuului myös ikäkausimaajoukkueiden vakiokalustoon. Hän edusti vuonna 2007 Hongan akatemiajoukkuetta, joka pelasi Nike Premier Cupissa Manchesterissa historiallisen lopputuloksen sijoittumalla yhdenneksitoista. Lähde oli turnauksessa joukkueen tehokkain pelaaja. Samana vuonna hänet valittiin myös Pohjola Cupin parhaaksi pelaajaksi.


title: Mikael Lähde

text:
Lähde on tunnettu myös Tanoke-koulun kasvattina.
Vuonna 2010 Lähde kutsuttiin viikoksi testiin Evertoniin.


Jääkiekon naisten maailmanmestaruuskilpailut 1999 pelattiin Suomessa kaupunkeina olivat Espoo ja Vantaa. Maailmanmestaruuden voitti Kanada.


title: Jääkiekon naisten maailmanmestaruuskilpailut 1999

text:
A-sarja
B-sarja
Sveitsi putosi B-sarjaan ja Japani nousi MM-kisoihin 2000.


title: USS Hammann

text: USS Hammann (runkonumero DE-131) oli Yhdysvaltain laivaston Edsall-luokan saattuehävittäjä toisessa maailmansodassa. Alus palveli Atlantilla, jossa se suojasi saattueita sukellusveneiden ja lentokoneiden hyökkäyksiltä.


title: USS Hammann

text: Sen köli laskettiin 10. heinäkuuta 1942 Consolidated Steel Companyn telakalla Orangessa Texasissa "Langleynä". Se nimettiin uudelleen 1. elokuuta "Hammanniksi". Alus laskettiin vesille 13. joulukuuta kumminaan Charles Hammannin sisar rouva Lilliam Rhode ja se luovutettiin 17. toukokuuta 1943 laivastolle, jossa sen ensimmäiseksi päälliköksi nimettiin C. D. deKay.


title: USS Hammann

text: "Hammann" lähti 5. kesäkuuta Bermudalle koeajoihin, joista se palasi 6. heinäkuuta Philadelphiaan. Alus lähti Norfolkiin, jossa se aloitti 13. heinäkuuta ensimmäisen saattuematkansa Atlantilla. Alus teki neljä matkaa Casablancaan Marokkoon 10. maaliskuuta 1944 mennessä.


title: USS Hammann

text: Alus teki 28. maaliskuuta - 29. marraskuuta vielä kuusi saattuematkaa vieraillen muun muassa Pohjois-Irlannissa. 4. tammikuuta 1945 aluksen määräsatamaksi muuttui Liverpool, jonne se teki neljä matkaa turvaten osaltaan Euroopan sodan loppuunsaattamiseksi tarvittavien materiaalien saannin. Alus avusti 2. maaliskuuta torpedohyökkäyksen maaliksi joutunutta rahtialusta "Lone Jackiä", jolta se pelasti kaikkiaan 70 eloonjäänyttä. Se myös lähetti pahoin vaurioituneelle alukselle pelastusmiehistön, joka kykeni estämään aluksen uppoamisen.


title: USS Hammann

text: "Hammann" saapui 7. heinäkuuta New Yorkiin, josta se siirtyi Guantanamonlahdelle koulutettavaksi. Alus lähti 24. heinäkuuta Kaliforniaan ja se saapui Panaman kanavan läpäistyään 4. elokuuta San Diegoon, josta se jatkoi edelleen Pearl Harboriin. Tyynenmeren sodan päätyttyä alus kuljetti matkustajia Havaijilta Kaliforniaan, josta se jatkoi edelleen Panaman kautta Charlestoniin. Se saapui määränpäähänsä 25. syyskuuta.


title: USS Hammann

text: Alus poistettiin palveluksesta 24. lokakuuta Green Cove Springsissä Floridassa ja se sijoitettiin reserviin. Alus siirrettiin Texas Groupille Orangeen, jossa se oli palveluksensa lopun. "USS Hammann" poistettiin laivastoluettelosta 1. lokakuuta 1972. Se myytiin 18. tammikuuta 1974 romutettavaksi.


title: Christian Bösiger

text: Christian Bösiger (s. 22. maaliskuuta 1984 Olten) on sveitsiläinen sulkapalloilija. Hän edustaa seuratasolla BC Oltenia.


title: Christian Bösiger

text: Bösiger osallistui EM-kilpailuissa 2008 kaksinpeliin, jossa hän hävisi toisella kierroksella Alankomaiden Eric Pangille. Hän oli mukana kaksinpelissä myös Pekingin olympialaisissa, joissa hän pääsi ensimmäiseltä kierrokselta läpi suoraan pelaamatta ottelua, mutta putosi toisella kierroksella. Bösiger hävisi MM-kilpailuissa 2009 ensimmäisen ottelunsa sekä kaksin- että nelinpelissä ja putosi nelinpelissä ensimmäisellä kierroksella myös EM-kisoissa 2010, joissa Bösiger eteni kaksinpelissä toiselle kierrokselle saakka.


title: Christian Bösiger

text: Bösigerin paras sijoitus BWF:n ranking-listalla on nelinpelin 96. sija, jonka hän saavutti nelinpelissä Anthony Dumartherayn kanssa.


title: Politiikan toimittajat

text: Politiikan toimittajat ry () on politiikan toimittajien järjestö Suomessa. Yhdistys perustettiin keväällä 1967. Aluksi nimellä Poliittiset toimittajat perustettu yhdistys muutti nimensä nykyiseksi vuonna 1997.


title: Politiikan toimittajat

text: Yhdistys toimii jäsentensä, politiikan uutistoimittajien, yhdyssiteenä ja edunvalvojana. Se julkaisee vuosittain "Politiikan tieto" () -kalenteria, jossa on poliittisten tapahtumien muistilistan ja politiikan piirissä toimivien yhteystietojen lisäksi jäsenluettelo.


title: Politiikan toimittajat

text: Lähde


title: Cheng Shao-Chieh

text: Cheng Shao-Chieh (; s. 4. tammikuuta 1986 Taipei) on taiwanilainen sulkapalloilija. Hän oli heinäkuussa 2011 BWF:n rankingissa kaksinpelin kahdeksannella sijalla, mikä on myös hänen paras sijoituksensa listalla.


title: Cheng Shao-Chieh

text: Cheng voitti vuonna 2004 kaksinpelin nuorten maailmanmestaruuden peitottuaan finaalissa Kiinan Lu Lanin. Hän pääsi samana vuonna Ateenan olympialaisissa kaksinpelissä puolivälieriin saakka ja oli turnauksessa jaetulla viidennellä sijalla. Cheng sai vuonna 2005 MM-kilpailuissa pronssia ja voitti välierässä yhden erän turnauksen kultamitalisti Xie Xingfangia vastaan.


title: Cheng Shao-Chieh

text: Cheng osallistui olympialaisiin toista kertaa Pekingin olympialaisissa 2008, joissa hän pääsi ensimmäiseltä kierrokselta läpi pelaamatta ottelua, mutta kohtasi toisella kierroksella Xien, joka voitti Chengin erin 2–0. Cheng eteni MM-kilpailuissa 2010 puolivälieriin asti kunnes hävisi Tanskan Tine Baunille.


title: SlowHill

text: SlowHill on suomalainen instrumentaalista downtempo/loungea esittävä projektiyhtye, jonka jäseniä ovat Slow (eli Vellu Maurola) ja palkittu saksofonisti Tapani Rinne. Vuonna 2002 perustettu yhtye yhdistää downtempon biittejä easy listening- ja jazz-tunnelmiin.


title: SlowHill

text: SlowHill on julkaissut kolme albumia kaikki eri levymerkeillä.


title: SlowHill

text: Esikoisalbumi Finndisc oli Suomen ensimmäinen legendaarisen Blue Note Recordsin julkaisema electronica -albumi. Albumin ydinajatuksena oli kaivaa esiin ja samplata jazzklassikoita EMI Finlandin arkistoista.


title: SlowHill

text: Albumilla samplataan tunnettuja jazzartisteja kuten Heikki Sarmanto, Teuvo Suojärvi, Mike Koskinen, Carita Holmström ja Pekka Pohjola. Pohjolan samplea, joka kuuluu SlowHillin kappaleessa Valo käytti myös DJ Shadow omassa kappaleessaan Midnight in a Perfect World.


title: SlowHill

text: Finndisc julkaistiin myöhemmin Blue Noten kautta myös Iso-Britanniassa, Japanissa, Saksassa, Sveitsissä, Italiassa ja Alankomaissa.


title: SlowHill

text: Yhtyeen toisen albumin Fennikan julkaisi Plastinka Records vuonna 2005 ja sillä on mukana Pablo Nerudan runoon sävelletty kappale ja sample Rajattoman kappaleesta Butterfly.


title: SlowHill

text: Kolmannen albumin, nimeltään Muzak julkaisi kesäkuussa 2010 Universal Music Finland. Albumilla vierailevat muiden muassa viulusti Pekka Kuusisto soittamassa sähkökitaraa, perkussionisti Teho Majamäki ja vokalisti Siiri Nordin. Muzakilla kuullaan myös SlowHillin ensimmäinen cover Rauno Lehtisen jazzklassikosta Toiset meistä.


title: Paul Szczechura

text: Paul Szczechura (s. 30. marraskuuta 1985 Brantford, Ontario) on kanadalainen jääkiekkoilija, pelipaikaltaan keskushyökkääjä.


title: Paul Szczechura

text: Brantfordissa, Ontariossa syntynyt Szczechura aloitti uransa Brantford Saintsissa ja Brant Banditsissa. Barrie Colts varasi hänet OHL:ään 11. pelaajana. Kauden 2002–2003 Szczechura pelasi MWJBHL-sarjassa Brantford Golden Eaglesissa, jossa hän voitti 118 tehopisteellään sarjan pistepörssin ja tuli valituksi sarjan arvokkaamaksi pelaajaksi. Kaudeksi 2003–2004 Szczechura siirtyi NCAA-yliopistosarjaan Western Michiganin yliopistoon. Hän pelasi yliopistossa neljä kautta, kunnes siirtyi kesken kauden 2006–2007 AHL-seura Iowa Starsiin try-out-sopimuksen kautta. Seuraavan kauden hän aloitti Iowassa, mutta hänet myytiin kesken kauden Norfolk Admiralsiin, jossa hän teki loppukauden 24 ottelussa tehot 14+12=26.


title: Paul Szczechura

text: 24. huhtikuuta 2008 Szczechura teki vapaana agenttina kaksivuotisen sopimuksen NHL-seura Tampa Bay Lightningin kanssa. Hän debytoi NHL:ssä 2. joulukuuta 2008 Philadelphia Flyersia vastaan, ja sai ottelussa jääaikaa 15.16 minuuttia. Ensimmäisen NHL-maalinsa Szczechura teki 8. joulukuuta Boston Bruinsia vastaan. Hän pelasi kaudella 2008–2009 AHL:ssä 33 ottelua ja NHL:ssä 31 ottelua tehoin 4+5=9. Kaudella 2009–2010 Szczechura pelasi NHL:n puolella 52 ottelua tehoin 5+2=7 ja AHL:ssä 35 ottelua tehoin 8+21=29.


title: Paul Szczechura

text: 16. heinäkuuta 2010 Szczechura teki Lightningin kanssa yksivuotisen jatkosopimuksen. Hän pelasi kuitenkin kauden 2010–2011 kokonaan AHL:n puolella, jossa hän teki 79 ottelussa tehot 21+30=51. Kesän 2011 aikana Szczechura huhuttiin siirtyvän itävaltalaiseen ERC Ingolstadtiin. Hän jatkoi kuitenkin Pohjois-Amerikassa tehtyään sopimuksen Buffalo Sabresin kanssa. Pääosan kaudesta Szczechura pelasi Sabresin farmijoukkueessa Rochester Americansissa. Sabresissa hän pelasi yhdeksän peliä alkukaudesta. AHL:ssä kertyi 47 pistettä 56 ottelussa. Kauden jälkeen Szczechura siirtyi Eurooppaan, kun hän teki sopimuksen KHL-seura Lev Prahan kanssa.


title: Paul Szczechura

text: Szczechura ehti pelata Lev Prahassa vain kolme KHL:n runkosarjaottelua kauden 2012–2013 alussa ennen kuin siirtyi samassa liigassa pelaavaan Dinamo Riikaan.


title: Paul Szczechura

text: Szczechuran veli Alex Szczechura (s. 1990) on myös jääkiekkoilija. Hän pelasi viimeksi NCAA:ssa Ohion yliopistossa.


title: Jousiammunta kesäolympialaisissa 1972

text: Vuoden 1972 kesäolympialaisten jousiammunta järjestettiin 7. – 10. syyskuuta 1972 Englischer Gartenilla, Münchenissä, Saksassa. Tämä oli viides ja samalla ensimmäinen kerta sitten vuoden 1920 jälkeen kun laji oli mukana olympialaisten ohjelmassa. Mukana oli 95 osanottajaa 27 eri maasta, joista miehiä oli 55 ja naisia 40. Tapahtumia oli kaksi.


title: Jousiammunta kesäolympialaisissa 1976

text: Vuoden kesäolympialaisten jousiammunta järjestettiin 27. – 30. heinäkuuta 1976 Joliettessa, Montrealissa, Kanadassa. Tämä oli kuudes kerta kun laji oli mukana olympialaisten ohjelmassa. Mukana oli 64 osanottajaa 27 eri maasta, joista miehiä oli 37 ja naisia 27. Tapahtumia oli kaksi.


title: Sable Starr

text: Sable Starr, oikealta nimeltään Sable Hay Shields (15. elokuuta 1958 – 18. huhtikuuta 2009), oli tunnettu yhdysvaltalainen bändäri, jota pidetään usein "bändäreiden kuningattarena" ("queen of the groupie scene"). Hän vaikutti pääasiassa 1970-luvun Los Angelesissa, mutta asui 16-vuotiaana myös jonkin aikaa New Yorkissa Johnny Thundersin kanssa. Starr oli yksi ensimmäisistä bändäreistä, joista käytettiin nimitystä "baby groupie" tyttöjen nuoren iän takia. Näitä nähtiin usein läntisen Hollywoodin tuolloisissa trendipaikoissa, joita olivat muun muassa Rainbow Bar and Grill, Whisky a Go Go ja Rodney Bingenheimer's English Disco. Heistä käytettiin myös nimitystä "LA Girls of '72".


title: Sable Starr

text: Starr sai innostuksen bändäröintiin käytyään baarissa Whisky A-Go-Go, jossa hän näki omien sanojensa mukaan "lumoavan kauniita tyttöjä". Starr itse oli tuolloin neljätoista, eikä pitänyt itseään erityisen hyvännäköisenä. Hän alkoi kuitenkin noihin aikoihin viettää aikaansa Hollywoodissa ja leikautti jopa nenänsä saadakseen hyväksyntää. Noin vuoden sisällä hänestä tuli hyvin tunnettu rockpiireissä.


title: Sable Starr

text: Starr on tapaillut muun muassa seuraavia rocktähtiä: Jimmy Page, Iggy Pop, Richard Hell, Johnny Thunders, Scott Asheton, Ron Asheton, Keith Richards, Stiv Bators, Robert Plant, Marc Bolan ja David Bowie. Hänen kanssaan liikkuneita yhtyeitä olivat esimerkiksi Silverhead, The Stooges, T. Rex, New York Dolls, J. Geils Band ja Roxy Music. Ensimmäisenä suurena valloituksenaan Starr piti kuitenkin David Bowieta, ja ensimmäisen vakavan suhteen hän kehitti Johnny Thundersiin. Punkteoksessa Please Kill Me Starr kuitenkin kertoo henkisestä ja fyysisestä väkivallasta, joka häneen kohdistui hänen asuessaan Thundersin kanssa New Yorkissa. Tämä käytti tuolloin runsaasti amfetamiinia.


title: Sable Starr

text: Yleensä ottaen Sable Starria on kuvailtu hyvin avoimeksi, välittömäksi, miellyttäväksi ja hyväsydämiseksi ihmiseksi, joka ei tyytynyt pelkkään seinäruusun rooliin. Toisinaan Starrin bändäröintiä on kuitenkin luonnehdittu täysin hallitsemattomaksi, ja The Stoogesin kiertuemanagerin Lee Childersin mukaan hänellä oli muun muassa tapana yliviivata Billboardista ne rocktähdet, joiden kanssa oli jo harrastanut seksiä. Childers kertoo myös, että muusikko Wayne Countyn tultua kylään The Stoogesin asuttamaan kartanoon Starr oli yrittänyt kovasti flirttailla tälle. County oli kuitenkin homoseksuaali, ja tästä masentuneena Starr oli viiltänyt ranteensa auki ja sukeltanut uima-altaaseen, minkä jälkeen hänen sisarensa Coral oli hakenut hänet kotiin. Tällaiset tempaukset eivät olleet järin harvinaisia.


title: Sable Starr

text: Starr lopetti bändäröinnin täytettyään 17 vuotta. Hän käytti elämänsä aikana runsaasti huumeita ja kuoli aivokasvaimeen vuonna 2009.


title: Sable Starr

text: Starrin läheisimpiä ystäviä Los Angelesissa olivat "baby groupie" -tytöt Queenie ja Laurie Maddox. Iggy Pop on kirjoittanut hänestä kappaleen, jolle Johnny Thunders antoi nimen "Look Away".


Herr, gehe nicht ins Gericht mit deinem Knecht (BWV 105) on Johann Sebastian Bachin säveltämä kantaatti yhdeksännelle Pyhän Kolminaisuuden päivän jälkeiselle sunnuntaille. Teos on sävelletty vuonna 1723 ja esitetty ensimmäistä kertaa saman vuoden heinäkuun 25. päivänä Leipzigissä.


title: Jousiammunta kesäolympialaisissa 1984

text: Vuoden 1984 kesäolympialaisten jousiammunta järjestettiin 8. – 11. elokuuta 1984 El Dorado Parkilla, Long Beachilla, Kaliforniassa Yhdysvalloissa. Tämä oli kahdeksas kerta kun laji oli mukana olympialaisten ohjelmassa. Mukana oli 109 osanottajaa 35 eri maasta, joista miehiä oli 62 ja naisia 47. Tapahtumia oli kaksi.


Jääkiekon alle 18-vuotiaiden maailmanmestaruuskilpailut 2006 pelattiin Ruotsissa huhtikuussa 2006. Maailmanmestaruuden voitti Yhdysvallat.


title: Jousiammunta kesäolympialaisissa 1988

text: Vuoden 1988 kesäolympialaisten jousiammunta järjestettiin 27. – 1. lokakuuta 1988 Hwarang Archery Parkissa, Söulissa, Etelä-Koreassa. Tämä oli yhdeksäs kerta kun laji oli mukana olympialaisten ohjelmassa. Mukana oli 146 osanottajaa 41 eri maasta, joista miehiä oli 84 ja naisia 62. Tapahtumia oli neljä.


title: Pallohortensia

text: Pallohortensia ("Hydrangea arborescens") on hortensioiden sukuun kuuluva pensas, joka on alun perin kotoisin Pohjois-Amerikan itäosista. Pallohortensiasta on jalostettu lajikkeita koristekasvikäyttöön.


title: Pallohortensia

text: Pallohortensian oksanhaarat ovat pystyjä tai yläviistoja. Kuluvan kesän haarat ovat harvakarvaisia. Lehtilavat ovat 5–15 cm pitkiä ja muodoltaan puikeita tai soikeita, suippokärkisiä, tyveltään pyöreitä tai herttatyvisiä ja hammaslaitaisia. Kukinnot kehittyvät saman vuoden haarojen latvoihin ja ovat valkoisia.


title: Pallohortensia

text: Lajikkeilla 'Annabelle' ja 'Grandiflora' kukinnot ovat pallomaisia ja kaikki kukat neuvottomia. 'Grandiflora' kasvaa Suomessa yleensä 1–1,5 metrin korkuiseksi ja sen kukinnot ovat 10–18 cm leveitä.


title: Pallohortensia

text: Pallohortensia kasvaa alkuperäisellä esiintymisalueellaan tuoreissa ja runsasravinteisissa metsissä ja jokirannoilla.


title: Pallohortensia

text:
Koristekasvina pallohortensiaa viljellään sen näyttävän kukinnon vuoksi.
Se kasvaa parhaiten tuoreessa, multavassa, runsasravinteisessa ja hapahkossa maaperässä puolivarjoisella paikalla. Pallohortensian oksat saattavat olla ankarien talvien jälkeen melko pitkälti paleltuneita, mutta keväisin ne voidaan leikata lähes maanrajaan saakka, koska kukinnot kehittyvät saman kesän haaroihin.


title: Pallohortensia

text: Suomessa lajike 'Grandiflora' menestyy vyöhykkeillä I–II (III) ja se kukkii heinä–elokuussa.


title: Beach Volley Tampere

text: Beach Volley Tampere on pirkanmaalainen beach volley -seura, joka järjestää kilpailu- ja harrastustoimintaa junioreista veteraaneihin.


title: BVT

text: BVT voi tarkoittaa:


title: Baltimore-luokka

text:
Baltimore-luokka oli Yhdysvaltain laivaston toisen maailmansodan lopulla valmistunut raskas risteilijäluokka. Alukset olivat nopeita ja raskaasti aseistettuja ja niiden tehtävänä oli suojata lentotukialuksia. Raskaan ilmatorjunta-aseistuksensa vuoksi ne soveltuivat hyvin nimenomaan ilmauhan torjuntaan. Aluksia käytettiin myös maihinnousujen tulitukitehtävissä.
Sodan päätyttyä pääosa luokan aluksista sijoitettiin reserviin, kunnes ne palasivat palvelukseen Korean sotaan.


title: Baltimore-luokka

text: Oregon City -luokkaa pidetään Baltimore-luokan seuraajana tai aliluokkana. Nämä alukset eroavat kansirakenteiltaan, joissa savupiiput on yhdistetty yhdeksi. Tavoitteena oli parantaa ilmatorjunta-aseistuksen ampumasektoria. Näitä aluksia valmistui kolme kymmenestä tilatusta, lisäksi yli alus muutettiin komentoalukseksi "USS Northampton" (CLC-1).


title: Baltimore-luokka

text: Aluksista "USS Boston" ja "USS Canberra" rakennettiin vuodesta 1952 lähtien ensimmäiset laivaston ohjusristeilijät. Takimmaisin tykkitorni poistettiin ja tilalle asennettiin RIM-2 Terrier -ohjuksen laukaisimet.


title: Baltimore-luokka

text: Kolmesta Baltimore- ja Oregon City -luokkien aluksesta, "USS Albany", "USS Chicago", "USS Columbus", muunnettiin Albany-luokan ohjusristeilijöitä RIM-8 Talos ja RIM-24 Tartar -ohjuksin. Kaikki aseistus ja kansirakennelmat poistettiin ja tilalle rakennettiin uusi, erittäin korkea alumiininen.


title: Jousiammunta kesäolympialaisissa 1992

text: Vuoden 1992 kesäolympialaisten jousiammunta järjestettiin 31. heinäkuuta – 4. elokuuta 1992 Camp Olímpic de Tir amb Arcalla, Barcelonassa, Espanjassa. Tämä oli kymmenes kerta kun laji oli mukana olympialaisten ohjelmassa. Mukana oli 136 osanottajaa 44 eri maasta. Osanottajista miehiä oli 75 ja naisia 61. Tapahtumia oli neljä.


title: Taolagnaro

text: Taolagnaro (myös "Tolagnaro" tai "Fort Dauphin") on kaupunki Madagaskarissa. Se sijaitsee saaren kaakkoiskärjessä Intian valtameren rannalla. Kaupunki on Anosyn alueen keskus. Asukkaita on 48 900 henkeä (vuonna 2010).


title: Taolagnaro

text: Taolagnaro on saanut alkunsa ranskalaisten antanosyjen maille vuonna 1643 rakentamasta Fort Flacourtin linnoituksesta. Sen viereen perustettu kaupunki nimettiin Fort Dauphiniksi tulevan Ludvig XIV:n mukaan. Kantaväestön ja tautien ahdistamat ranskalaiset jättivät paikan vuonna 1674, mutta vain muutamaa vuotta myöhemmin siitä tehtiin orjakaupan keskus.


title: Taolagnaro

text: Nähtävyyksiin kuuluvat Fort Flacourtin sekä haaksirikkoutuneiden portugalilaisten merimiesten vuonna 1504 rakentaman linnoituksen rauniot, kaupungin yllä kohoava Pic St Louis -vuori, Nahampoanan luonnonsuojelualue sekä kauempana sijaitseva Andohahelan kansallispuisto. Kaupungin matkailuelinkeino on kärsinyt pahasti etelä-afrikkalaisten ja kanadalaisten yhtiöiden aloittamasta titaanin louhinnasta.


title: Taolagnaro

text: Taolagnarosta on reittitaksiyhteydet Toliaraan, Ihosyyn, Fianarantsoaan ja Antananarivoon. Hyväkuntoinen maantie ulottuu kuitenkin vain Ambovombeen. Antananarivoon on päivittäinen lentoyhteys. Kaupungista on myös säännöllisiä lentoja Toliaraan, Farafanganaan, Manakaraan ja Mananjaryyn.


title: Joselu

text: José Luís Sanmartín Mato, tunnetaan nimellä Joselu (s. 27. maaliskuuta 1990 Stuttgart, Saksa) on espanjalainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Newcastle Unitedia.


title: Joselu

text: Joselu pelasi ensimmäiset ammattilaisottelunsa kasvattajaseurassaan Celta Vigossa kauden 2008–2009 loppupuolella. Suurimman osan kaudesta hän edusti kuitenkin seuran reservijoukkuetta.


title: Joselu

text: Kesällä 2009 Joselu siirtyi Real Madridiin, mutta tuli lainatuksi samantien takaisin Celta Vigoon seuraavaksi kaudeksi 2009–2010. Hän pelasi kauden aikana noin puolet otteluista ja teki niissä neljä maalia.


title: Joselu

text: Kaudella 2010–2011 hän oli Real Madridin reservijoukkueen paras maalintekijä 14 osumallaan yhdessä joukkuetoverinsa Álvaro Moratan kanssa. 21. toukokuuta 2011 Joselu teki ensiesiintymisensä edustusjoukkueessa kotiottelussa Almeríaa vastaan. Kentälle tulonsa jälkeen hän onnistui lähes välittömästi maalinteossa, kun hän iski Cristiano Ronaldon keskityksestä pallon verkkoon.


title: Joselu

text: Toisen esiintymisensä edustusjoukkueessa hän teki 20. joulukuuta 2011 Copa del Reyn ottelussa Ponferradinaa vastaan. Hän teki ottelussa 4–1-maalin. Nämä jäivät hänen ainoiksi virallisiksi otteluikseen Real Madridin ykkösjoukkueessa. Realin kakkosjoukkueessa hän pelasi kaikkiaan 72 liigaottelua, joissa teki 40 maalia.


title: Joselu

text: Joselu siirtyi saksalaiseen Hoffenheimiin elokuussa 2012. Hän teki kaudella 2012–2013 kaikkiaan viisi maalia 25 bundesliigaottelussa. Seuraavan kauden hän pelasi lainalla Eintracht Frankfurtissa tehden 24 pääsarjaottelussa yhdeksän maalia. Kesällä 2014 hän siirtyi viiden miljoonan euron siirtosummalla Hannover 96 -seuraan. Hän teki kaudella 2014–2015 kahdeksan maalia 30 bundesliigaottelussa.


title: Joselu

text: Joselu siirtyi Stoke Cityyn kahdeksalla miljoonalla eurolla kesällä 2015.


title: Trust Me

text: Trust Me voi tarkoittaa:


title: Koistinen

text: Koistinen on suomalainen sukunimi, joka on muun muassa seuraavilla henkilöillä:


title: Mananjary

text: Mananjary [mananˈdzarʲ] on kaupunki Madagaskarin Vatovavy-Fitovinanyn alueella. Se sijaitsee Intian valtameren rannalla Ampasaryjoen suussa. Pangalanesin kanaali jakaa kaupungin kahteen osaan. Asukkaita on 29 600 (vuonna 2010).


title: Mananjary

text: Mananjary on vaniljan-, kahvin- ja pippurintuotantoalueen keskus, jossa harjoitetaan myös kalastusta. Kaupungista on reittitaksiyhteys Fianarantsoaan ja Manakaraan sekä säännöllisiä lentoja Antananarivoon ja Taolagnaroon.


title: Mananjary

text: Nähtävyyksiin kuuluu antambahoakojen joka seitsemäs vuosi järjestämä ympärileikkausfestivaali. Kaupungin pohjoispuolella Ambohitsarassa on Muhammedin jälkeläisten pystyttämäksi väitetty Valkoinen Elefantti -veistos.


title: Álex Fernández

text: Alejandro Fernández Iglesias, tunnetaan nimellä Álex, (s. 15. lokakuuta 1992) on espanjalainen jalkapalloilija, joka edustaa Espanjan Segunda Divisiónissa pelaavaa Elcheä.


title: Nacho (jalkapalloilija, 1990)

text: José Ignacio Fernández Iglesias eli Nacho (s. 18. tammikuuta 1990 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa Real Madridia.


title: Nacho (jalkapalloilija, 1990)

text: Nacho on varsinaiselta pelipaikaltaan keskuspuolustaja, mutta hän kykenee pelaamaan myös muilla puolustuksen paikoilla. Myös hänen veljensä Álex on pelannut Real Madridissa.


title: Nacho (jalkapalloilija, 1990)

text: Nachon ensimmäinen seura oli alcaládehenaresilainen Complutense Nadador, josta hän siirtyi Real Madridin junioreihin vuonna 2001. Ensimmäiset ottelunsa seuran reservijoukkueessa Castillassa hän pelasi kauden 2008–2009 alkupuoliskolla. Kauden 2011–2012 päätteeksi hän oli nostamassa joukkuetta Segunda División B:stä Segunda Divisióniin. Hän toimi myös joukkueen kapteenina.


title: Nacho (jalkapalloilija, 1990)

text: Real Madridin edustusjoukkueessa ja Espanjan korkeimmalla sarjatasolla Primera Divisiónissa Nacho debytoi 23. huhtikuuta 2011 ottelussa Valenciaa vastaan. Kaudeksi 2012–2013 päävalmentaja José Mourinho nosti hänet vakituisesti edustusjoukkueen miehistöön.


title: Nacho (jalkapalloilija, 1990)

text: Nacho on pelannut Espanjan nuorisomaajoukkueissa. Hän kuului vuonna 2007 alle 17-vuotiaiden EM-kultaa ja MM-hopeaa voittaneeseen joukkueeseen. Vuonna 2013 hän oli voittamassa alle 21-vuotiaiden EM-kultaa.


title: Nacho (jalkapalloilija, 1990)

text: Syyskuussa 2013 Nacho kutsuttiin ensimmäistä kertaa Espanjan miesten maajoukkueeseen.


title: Tomás Mejías

text: Tomás Mejías Osorio (s. 30. tammikuuta 1989 Madrid) on espanjalainen jalkapalloilija, pelipaikaltaan maalivahti. Hän edustaa englantilaista Middlesbrough’ta.


title: Another Destination

text: Another Destination on hard rock -yhtye Europen kitaristin, John Norumin, kolmas sooloalbumi. Albumi julkaistiin 1995 ja sen on tuottanut Wyn Davis ja John Norum


title: Jesús Fernández Collado

text: Jesús Fernández Collado, yleensä vain Jesús (s. 11. kesäkuuta 1988 Madrid), on espanjalainen jalkapalloilija, pelipaikaltaan maalivahti. Hän edustaa Espanjan korkeimmalla sarjatasolla Primera Divisiónissa pelaavaa Granadaa.


title: Jesús Fernández Collado

text: Jesús pelasi juniorivuosinaan madridilaisen Unión Adarven ja Villarrealin joukkueissa. Kaudella 2006–2007 hän edusti Getafen ja kausina 2007–2010 Numancian reservijoukkuetta, jotka molemmat pelasivat neljänneksi korkeimmalla sarjatasolla Tercera Divisiónissa. Numanciassa hän pääsi myös debytoimaan toiseksi korkeimmalla sarjatasolla Segunda Divisiónissa pelanneessa edustusjoukkueessa, jossa hän pelasi viisi sarjaottelua keväällä 2010.


title: Jesús Fernández Collado

text: Heinäkuussa 2010 Jesús siirtyi Real Madridin reservijoukkueeseen Castillaan, jota hän oli nostamassa kaudella 2011–2012 Segunda División B:stä Segundaan. Nousukaudella hän jakoi torjuntavastuun Tomás Mejíasin kanssa, mutta oli maalilla muun muassa molemmissa nousukarsintaotteluissa Cádizia vastaan.


title: Jesús Fernández Collado

text: Real Madridin edustusjoukkueessa ja Espanjan korkeimmalla sarjatasolla Primera Divisiónissa Jesús debytoi 21. toukokuuta 2011 ottelussa Almeríaa vastaan. Kaudeksi 2012–2013 päävalmentaja José Mourinho nosti hänet vakituisesti edustusjoukkueeseen, jonka maalivahtikolmikon hän muodostaa Iker Casillasin ja Antonio Adánin kanssa.


title: Ignorance

text: Ignorance voi tarkoittaa ainakin seuraavia:


title: Antsiranana

text: Antsiranana ([antsʲˈraŋanə̥], vuoteen 1977 saakka "Diego Suarez") on kaupunki Madagaskarissa. Se sijaitsee saaren pohjoiskärjessä samannimisen lahden rannalla. Kaupunki on Dianan alueen keskus. Asukkaita on 88 100 (vuonna 2010).


title: Antsiranana

text: Kaupungin entinen nimi perustuu portugalilaiseen merenkävijään Diego Suareziin, joka teki seudulle ryöstöretken vuonna 1543. Vuonna 1885 sinne perustettiin ranskalainen sotilastukikohta. Britit valtasivat kaupungin toisessa maailmansodassa vuonna 1942.


title: Antsiranana

text: Antsiranana on tärkeä satamakaupunki. Se on maatalousalueen keskus, jossa toimii laivanrakennus-, tekstiili- ja elintarviketeollisuutta. Alueen kanta-asukkaat ovat antankaranoja, mutta kaupungissa asuu myös arabeja, kreoleja, intialaisia, kiinalaisia ja komorilaisia. Antsirananasta on päivittäinen lentoyhteys Antananarivoon ja säännöllisiä lentoja Sambavaan, Toamasinaan ja Mahajangaan.


title: Borja González

text: Borja González Tomás, tunnetaan nimellä Borja Bastón (s. 25. elokuuta 1992 Madrid, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Málagaa.


title: Hortensiakasvit

text: Hortensiakasvit ("Hydrangeaceae") on kasviheimo koppisiemenisten "Cornales"-lahkossa.


title: Hortensiakasvit

text: Heimon lajit ovat puuvartisia pensaita, köynnöksiä tai ruohovartisia kasveja. Lehdet kasvavat yleensä vastakkain ja ovat korvakkeettomia. Kukat ovat säteittäisiä ja yleensä 4–5-lukuisia.


title: Hortensiakasvit

text: Hortensiakasvien sekundaarinen aineenvaihdunta tuottaa mm. flavonoleja ja tanniineja. Joskus kasveilla on tähtikarvoja tai muulla tavoin haaroittuneita karvoja. Lehtiparia yhdistää varren poikki kulkeva juova. Lehdet ovat tavallisesti sulkasuonisia, harvoin kourasuonisia. Kukinto on viuhkomainen ja harvoin kukat voivat olla jopa 10-lukuisia. Terälehdet ovat erillisiä, ja heteitä on niihin nähden ainakin kaksinkertainen määrä. Joskus heteet ovat litteäpalhoisia ja muodostavat putken. Kukassa on mesiäinen. Yhdislehtinen sikiäin on 2–12, tavallisesti kuitenkin kolmesta viiteen emilehden muodostama, enemmän tai vähemmän kehänalainen. Luotti on nauhamainen tai pallomainen. Toisinaan siemen on siivellinen. Kromosomiluku n = 13–18.


title: Hortensiakasvit

text: Hortensiakasvit ovat peräisin pääasiassa lämpimänlauhkeilta alueilta, vain harvat niistä kasvavat tropiikissa. Laajin yhtenäinen levinneisyysalue on Itä- ja Kaakkois-Aasiassa. Euroopassa on pieni esiintymisalue Pohjois-Italian seuduilla.


title: Hortensiakasvit

text: Hortensiakasvien läheisin sukulaisheimo on haimiokasvit (Loasaceae). Ne mudostavat Cornales-lahkon evoluutiopuussa yhteisen kladin, jota luonnehtivat mm. toissijaisina aineenvaihduntatuotteina monet iridoidit ja flavonolit, nystykarvat, vastakkainen lehtiasento, lehtihampaiden rauhasmaisuus, heteiden runsaus ja liiteluomaisesti avautuva hedelmä.


title: Hortensiakasvit

text: Hortensiakasvien heimossa on 17 sukua ja 190 lajia, jotka jakautuvat kahteen alaheimoon:Suvut:


title: Sergi Roberto

text: Sergi Roberto Carnicer (s. 7. helmikuuta 1992) on espanjalainen jalkapalloilija, pelipaikaltaan keskikenttäpelaaja. Hän edustaa espanjalaista FC Barcelonaa.


title: Sergi Roberto

text: Roberto saapui FC Barcelonan juniorijoukkueeseen ollessaan vasta 14-vuotias. Kaudella 2009-2010 vasta 17-vuotiaana Roberto pelasi Barçan reservijoukkueen mukana 22 ottelua.


title: Sergi Roberto

text: FC Barcelonan ykkösjoukkuessa Roberto teki debyyttinsä pelatessaan toisen puoliajan 5-1 voitossa AC Ceutaa vastaan Espanjan cupin ottelussa.


title: Vohipeno

text: Vohipeno on kaupunki Madagaskarin Vatovavy-Fitovinanyn alueella. Se sijaitsee lähellä Intian valtameren rannikkoa noin 45 kilometriä Manakarasta etelään. Asukkaita on 18 000 henkeä (vuonna 2001).


title: Vohipeno

text: Kaupunki on arabialaisvaikutteisen antaimoroheimon keskus. Sen asukkaat viljelevät riisiä, kahvia ja maniokkia.


title: A Place to Call Home

text: Place To Call Home on hard rock -yhtye Europen laulaja Joey Tempestin vuonna 1995 julkaisema sooloalbumi.


title: A Place to Call Home

text: Kaikki kappaleet on tehnyt Joey Tempest.


title: Manakara

text: Manakara on kaupunki Madagaskarissa. Se sijaitsee Intian valtamereen laskevan Manakarajoen suussa. Kaupunki on Vatovavy-Fitovinanyn alueen keskus. Asukkaita on 37 900 henkeä (vuonna 2010).


title: Manakara

text: Manakara jakautuu kahteen osaan. Vanha kaupunki Manakara Be sijaitsee laguunin erottamalla saarella ja uusi keskusta Tanambao mantereella. Manakarassa on pieni satama ja Fianarantsoaan johtavan rautatien pääteasema. Kaupungista on säännöllinen lentoyhteys Antananarivoon ja Taolagnaroon.


title: Farafangana

text: Farafangana on kaupunki Madagaskarin Atsimo-Atsinananan alueella. Se sijaitsee Intian valtameren rannalla lähellä Pangalanesin kanaalin eteläpäätä 109 kilometriä Manakarasta etelään. Asukkaita on 26 500 henkeä (vuonna 2010).


title: Farafangana

text: Farafanganasta on päivittäinen reittitaksiyhteys Manakaraan sekä viikoittaiset lennot Antananarivoon ja Taolagnaroon.


title: Ala-Kaman tekojärvi

text: Ala-Kaman tekojärvi eli Nižnekamskin tekojärvi () on Tatarstanissa Kama-joen alajuoksulla sijaitseva tekojärvi. Tekojärvi on osa Volgan-Kaman suurten tekojärvien kaskadia. Järven pinta-ala on 1080 neiliökilometriä. Sen pato valmistui 1979 ja järvi täytettiin tuolloin nykyiseen vedenkorkeuteensa 62 metriin. Vedenpintaa on suunniteltu nostettavaksi 68 metriin, mutta suunnitelmaa on vastustettu luonnonsuojeluintressien vuoksi.


title: Ala-Kaman tekojärvi

text: Järven rannalla sijaitsevia kaupunkeja ovat Naberežnyje Tšelny, Mendelejevsk ja Menzelinsk.


title: Ala-Kaman tekojärvi

text: Tekojärven padon yhteydessä Naberežnyje Tšelnyn kaupungin lounaispuolella olevan Ala-Kaman eli Nižnekamskin vesivoimalatoksen kuudentoista turbiinin kokonaisteho on 1248 megawattia. Vesivoimalaitos on nykyään yksi vesivoimayhtiö RusGidron tuotantolaitoksista.


title: Sitraattisyntaasi

text: Sitraattisyntaasi on entsyymi, joka katalysoi sitruunahappokierron ensimmäistä vaihetta. Reaktiossa substraatteina ovat oksaloetikkahappo ja asetyylikoentsyymi-A ja tuotteina muodostuu sitruunahappoa sekä koentsyymi-A:ta. Entsyymin EC-numero on EC 2.3.3.1.


title: Sitraattisyntaasi

text: Sitraattisyntaasi esiintyy eliöiden soluissa mitokondrioiden matriisissa. Nisäkkäillä entsyymi on dimeeri eli koostuu kahdesta yksiköstä, jotka ovat keskenään samanlaisia. Kooltaan yksiköt ovat 49 kDa. Eräillä muilla eliöillä entsyymi voi koostua kuudesta yksiköstä, jolloin se on heksameeri.


title: Sitraattisyntaasi

text:
Oksaalietikkahappo sitoutuu avoimeen inaktiiviseen entsyymiin. Sitoutumisen seurauksena entsyymin konformaatio muuttuu, alayksiköt siirtyvät lähemmäs toisiaan noin 15 Å:n verran. Kummassakin yksikössä on myös pienempi alayksikkö joka pyörähtää 19 astetta. Tällöin sitraattisyntaasiin muodostuu sitoutumiskohta myös koentsyymi-A:lle. Sitraattisyntaasi tuo substraatit lähelle toisiaan, asettaa ne oikeaan asemaan ja polarisoi eräitä sidoksia. Aktiivisessa kohdassa asparagiinihappo toimii emäksenä ja poistaa asetyylikoentsyymi-A:n hiiliatomilta protonin ja histidiini luovuttaa protonin asetyylikoentsyymi-A:n karbonyyliryhmän hapelle, jolloin muodostuu enoli. Toinen histidiini aktivoi oksaloasetaattimolekyylin luovuttamalla sen karbonyyliryhmälle protonin. Enolisoitunut asetyylikoentsyymi-A on nukleofiili ja hyökkää oksaloetikkahappoon, reaktio on tyypiltään aldolikondensaatio. Näin muodostuu välituotteena sitryylikoentsyymi-A. Hydrolyysin jälkeen sitruunahappo- ja koentsyymi-A-molekyylit vapautuvat entsyymistä.
Se mistä suunnasta koentsyymi-A hyökkää oksaloetikkahapon karbonyyliryhmään määrittää mitä sitruunahapon stereoisomeeria reaktiossa muodostuu. Nisäkkäillä ja kolibakteerilla hyökkäys tapahtuu Si-puolelta, jolloin tuotteella on S-konfiguraatio. Eräissä anaerobisten bakteerien entsyymien katalysoimissa reaktiossa syntyy R-sitruunahappoa ja hyökkäys tapahtuu Re-puolelta.


title: Sitraattisyntaasi

text: Sitraattisyntaasin pääasiallinen säätelytekijä on substraattien määrä. Sitä aktivoivat allosteerisesti kalsiumionit ja ADP-molekyyli. Inhibiittoreita ovat muun muassa sitruunahappo, ATP, sukkinyylikoentsyymi-A, rasvahappojen koentsyymi-A-johdannaiset ja NADH. Sitraattisyntaasiaktiivisuutta voidaan käyttää mittarina tutkittaessa mitokondrioiden vahingoittumista esimerkiksi solujen ultraäänisärkemisen tai pakastekuivauksen yhteydessä.


title: Kirjokenttämittari

text: Kirjokenttämittari ("Xanthorhoe spadicearia") on mittariperhosiin lukeutuva, erittäin yleinen yöperhonen.


title: Kirjokenttämittari

text: Ruskeansävyinen perhoslaji, jonka värisävy ja kuvioinnin yksityiskohdat vaihtelevat yksilöittäin varsin paljon. Etusiipien tyvi- ja kärkiosa ovat kellanruskeat ja keskiosa punaruskea. Sisempi ja ulompi poikkiviiru ovat kaksinkertaiset ja väriltään valkoiset. Diskaalitäplä on musta, mutta tummilla yksilöillä saattaa erottua etusiivessä heikosti. Etusiiven kärkiosan valkoinen aaltoviiru erottuu selvästi. Sen yhteydessä on myös kaksi tummaa täplää. Takasiivet ovat vaaleat, ulospäin tummenevat ja niissä on useita vaaleita aaltoilevia poikkiviiruja. Molempien siipiparien ulkoreunassa on ohut, siipisuonten kohdalla katkeileva musta viiru. Siipiväli 20–22 mm.


title: Kirjokenttämittari

text: Lajia voi olla vaikeaa erottaa muista kenttämittareista, mutta erityisesti ruostekenttämittarista ("Xanthorhoe ferrugata").


title: Kirjokenttämittari

text: Kirjokenttämittari on koko Suomessa tavattava ja etelässä erittäin yleinen laji, joka kuitenkin harvinaistuu jonkin verran pohjoista kohti. Muualla sitä tavataan Etelä-Siperiasta Venäjän ja Pohjois-Euroopan poikki Brittien saarille ulottuvalla alueella Perhoset lentävät yhtenä sukupolvena toukokuun lopulta heinäkuun alkuun.


title: Kirjokenttämittari

text: Laji viihtyy valoisissa metsissä, niittyjen laitamilla ja puutarhoissa. Perhoset lentävät hämärissä, mutta tulevat harvoin valolle tai syötille, minkä vuoksi sitä tapaa harvemmin kuin lajin yleisyys antaisi odottaa. Ne voivat kuitenkin häirittyinä lähteä lentoon myös päivällä. Talvehtiva vaihe on joko toukka tai kotelo.


title: Kirjokenttämittari

text: Toukka elää monilla matalakasvuisilla kasveilla, kuten ratamoilla ("Plantago"), mustikalla ("Vaccinium myrtillus") ja juolukalla ("Vaccinium uliginosum").


title: Maitolehtimittari

text: Maitolehtimittari ("Scopula floslactata") on hyvin yleinen, vaalea mittariperhoslaji.


title: Maitolehtimittari

text: Maitolehtimittari on pohjaväriltään tasaisen kellertävänvalkoinen, keskikokoinen perhoslaji. Lukuun ottamatta siipiä kirjovaa pientä ruskeansävyistä pisteytystä siivet ovat lähes kuviottomat, sillä siiven poikki kulkevat, vaaleanruskeat poikkiviirut erottuvat vain heikosti, joillakin yksilöillä tuskin lainkaan. Jos ulompi poikkiviiru erottuu, se on terävästi mutkitteleva. Takasiivessä saattaa erottua tumma keskitäplä. Siivet ovat myös alapinnalta valkoiset. Perhosen niska on tumma. Siipiväli on 24–28 mm.


title: Maitolehtimittari

text: Samannäköinen laji on erityisesti mustikkalehtimittari ("Scopula ternata"), mutta myös muutamat muut lehti- ja valkomittarilajit.